ועדת הפנים והגנת הסביבה, כנסת 25, פרוטוקול מספר 28, 2023-03-20 00:00

יעקב אשר: אני שמח לפתוח את ישיבת ועדת הפנים והגנת הסביבה

יעקב אשר:  נמצאת איתנו השרה להגנת הסביבה, עידית סילמן

יעקב אשר:  הנושא הוא סקירת השרה להגנת הסביבה על פעילות משרדה

יעקב אשר:  בדרך כלל לסקירות, באים כשאנשים נמצאים בתפקיד הרבה זמן, והשרה נמצאת בתפקיד, ואני ספרתי, חודשיים ו-21 ימים, כולל שבתות וחגים

יעקב אשר:  אז צריך להוריד את החלק הזה

יעקב אשר:  אנחנו כבר, יצא לנו להיפגש מספר פעמים, והיא גם השתתפה כאן בדיון החשוב על קרן הניקיון, שאנחנו מחכים מאוד לשינוי בעניין הזה , ולתוכנית עבודה

יעקב אשר:  היא בטח גם תתייחס לזה כאן

יעקב אשר:  ולכן, אני מרגיש שתפקידי כרגע, הוא כמנחה, ולאחר מכן, אנחנו ניתן לשאול שאלות ונשמע התייחסויות

יעקב אשר:  אם נעשה את זה קצר וממוקד, אז גם יהיו תשובות אחרי זה

יעקב אשר:  יש לנו פחות משעתיים, אז בואו נעשה את זה בצורה נכונה, זריזה וממוקדת

יעקב אשר:  אני אתן מילה אחת ליועץ המשפטי של הוועדה

תומר רוזנר: הופעת השרה בפני הוועדה היא בהתאם לתקנון הכנסת המחייב את השרים להציג במהלך כל כנס, את תכוניות משרדיהם ואת פעולותיהם, במסגרת הפיקוח הפרלמנטרי על עבודת הממשלה

יעקב אשר: לדברי היועץ המשפטי, שברגע שהופנתה הבקשה, לא לקח יותר מכמה שעות, וכבר נקבע הזמן

יעקב אשר:  אז איך אומרים, גם בשמחה וגם בששון

יעקב אשר:  בבקשה, גבירתי

עידית סילמן: אז קודם כל, בוקר טוב לכל היושבים כאן

עידית סילמן:  בוקר טוב ליו"ר הועדה, חבר הכנסת יעקב אשר, שהוא באמת גם שותף וחבר לעשייה שלנו בתוך המשרד, בראשות מנכ"ל המשרד שנמצא כאן איתי, גיא סמט, שהוא באמת שותף, חבר ומוביל יחד איתי את המשרד

עידית סילמן:  הבאנו לכם היום, לא רק את עצמנו, הבאנו צוות גדול מאוד של המשרד כדי שגם תכירו וגם תראו עד כמה חשוב לנו גם להציג את הנושאים שעומדים בלב ליבו של המשרד, תראו מי האנשים שעומדים מאחורי הדברים

עידית סילמן:  יש לכם כתובת, יש לאן לפנות, אנחנו נמצאים כאן עבורכם ובשבילכם, ומעוניינים שתפנו אלינו בכל יוזמה ובכל רעיון

עידית סילמן:  לכן, צוות המשרד הבכיר, שאני אציג אותו כרגע, נמצא כאן איתנו

עידית סילמן:       אז כמובן, מנכ"ל המשרד, גיא סמט, שיושב כאן לימיני, תמיד לימיני

עידית סילמן:  גם אלעד עמיחי; סמנכ"ל שלטון מקומי וקהילה, שולי נזר; סמנכ"לית רישוי עסקים ותעשיות, נטע ליפמן; סמנכ"לית משאבי טבע וחוסן אקלימי, יובל לסטר; סמנכ"ל מדיניות ואסטרטגיה, יצחק בן דוד; סמנכ"ל אכיפה

עידית סילמן:  נמצאת איתנו גם המדענית הראית של המשרד, שאנחנו שמחים שחזרה אלינו מחו"ל, היא עושה רבות בעולם, היא אור לעצמנו וגם אור לגויים

עידית סילמן:  גם אילנית ורנר; חשבת המשרד שנמצאת פה מאחורה, וגיתית פנקס; דוברת המשרד, שעושה עבודה מדהימה ונהדרת

עידית סילמן:  כולנו כאן עבורכם, בשבילכם

עידית סילמן:  אנחנו נציג ביחד את הדברים

עידית סילמן:  יש דברים שהם באמת לב ליבם בעשייה האישית שלהם והפיתוחים שלהם בתוך המשרד, אני אשמח שהם יציגו אותם גם

עידית סילמן:  נתחיל

עידית סילמן:      אז אנחנו באמת שמחים להיות כאן בוועדה הבוקר

עידית סילמן:  אני חייבת לומר, שלפני שנכנסתי למשרד, סיפרו לי שהמשרד להגנת הסביבה זה משרד שבדרך כלל תוקע מקלות בגלגלים למשק כולו, והוא יותר רגולטור שמהווה בעיה

עידית סילמן:  זה מה ששמעתי על המשרד

עידית סילמן:  אני, כאחת שמחוברת מאוד לעולמות הטבע, ומגיעה מהם גם, ומעולמות הבריאות והסביבה, חשבתי שנכון לשנות את הפרדיגמה

עידית סילמן:  לכן, כאן גיא נמצא לצידי, ואני חושבת שגם בזמן הקצר הצלחנו לעשות את זה

עידית סילמן:  המטרה שלנו היא שכל בן אדם יראה במשרד הזה, מנוע צמיחה

עידית סילמן:  אנחנו באמת רוצים להוות קטר כלכלי-חברתי במשק

עידית סילמן:  אנחנו צועדים לשם

עידית סילמן:  אני חושבת שממקום שתוקע מקלות בגלגלים, אנחנו שמים את הידיים על ההגה ומובילים באמת את הגנת הסביבה, להיות אחד המשרדים המשמעותיים, שנוגע בכל המשרדים האחרים, שמהווה גם רגולטור, אבל מסתכל איפה אפשר לראות מנועי צמיחה בכל היבט, ובאמת להשפיע עליהם

עידית סילמן:      אז אנחנו, מבחינתנו הולכים לשנות את כללי המשחק, וגם קרן הניקיון ששמרנו עליה בתוך ההסכמים הקואליציוניים, תהיה קטר כלכלי וחברתי

עידית סילמן:  שנים דיברו במשרד על אסטרטגיות, וגיבשנו הרבה ניירות עמדה מכיוונים שונים, אבל באמת עשייה בתחומים משמעותיים, דיברנו שבוע שעבר פה על קרן הניקיון, הייתה פחות

עידית סילמן:  המצגות, אגב, נמצאות בתוך האתר, אנחנו נשמח גם לשלוח לכל מי שירצה, כולל את המצגת של שבוע שעבר, שהיא ביתר פירוט על תחום הפסולת

עידית סילמן:  ולכן, מה שאנחנו עושים זה פשוט לרוץ לכיוון של פתרונות

עידית סילמן:  אנחנו גוזרים מהאחור לפנים, כי באמת מדינת ישראל, בעיקר בתחום שהוא אסטרטגי המרכזי, לב ליבה של המשרד - הפסולת, נמצאת בבעיה מאוד חמורה

עידית סילמן:  אז אפשר לראות את נושאי המיקוד שאנחנו נדבר עליהם

עידית סילמן:  נושאי המיקוד הם פנימיים שנוגעים לישראל, למדינת ישראל

עידית סילמן:  כדי להשפיע גם בעולם, אנחנו צריכים קודם כל לעשות עבודה פנימית אצלנו, אנחנו צריכים להיות אור לעצמנו כדי להיות אור לגויים

עידית סילמן:  וכן, צריך לעשות לפעמים חזרה לבסיס, לגזור אחורה, לראות במה אנחנו יכולים להשפיע לטובה בתוך המשרד שלנו, על החברה והמדינה פה בישראל

עידית סילמן:      אתם יכולים לראות את הנושאים שהגדרנו אותם כנושאי מיקוד, שיש בתוכם אתגרים סביבתיים גדולים שעומדים לפתחנו

עידית סילמן:  זה גם יישום מדיניות הפסולת של המשרד, שאנחנו תכף נפרט אותה

עידית סילמן:  על כל נושא פה אנחנו נפרט ביתר שאת

עידית סילמן:  גם הנושא של חוסן אקלימי ומעבר לכלכלה מאופסת פליטות, הסדרה חכמה, סביבה קרובה אווירית בריאה, והגנה על הטבע הישראלי

עידית סילמן:  בכל אחד מהנושאים האלה יש לנו ממש תוכנית עבודה

עידית סילמן:  אני רק אגיד שהפעם, בשונה מפעמים קודמות, למשרד יש קהל יעד מוגדר לראשונה, שזה באמת השלטון המקומי והאזורי במדינת ישראל, שהגדרנו אותו כשותף פעיל של המשרד

עידית סילמן:  אנחנו הולכים לעבוד עם השלטון המקומי והאזורי במדינת ישראל, מאוד מאוד צמוד, כדי להבטיח לאזרחים שלנו סביבה בטוחה ובריאה יותר

עידית סילמן:      אני רוצה להגיד לכם, שאני בתור שרה, צריכה להגיע ליעד, שכל אזרח במדינת ישראל יבין במה המשרד שלי רלוונטי עבורו, ובמה אני משנה את היום-יום של האזרחים במדינת ישראל

עידית סילמן:  אם אני לא מצליחה להגיע לאזרח הפשוט ולגעת בו, ולהוות איזשהו עניין וערך, אז אנחנו מפספסים

עידית סילמן:  ולכן, המטרה שלנו והמיקוד שלנו, הם השלטון המקומי והאזורי, שמניעים את חיי היום-יום של התושבים במדינת ישראל

עידית סילמן:  אנחנו נעבור הלאה וישר נצלול ליישום מדיניות הפסולת

עידית סילמן:      כמו שהצגתי, הנושא המרכזי שלנו, שבו אנחנו רוצים להתעסק, אחת האסטרטגיות היא פסולת

עידית סילמן:  למה? כי אנחנו יודעים שהיום ישראל, גם בתור מדינה, מייצרת מעל 680 ק"ג פסולת לנפש בשנה, אנחנו בין שיאני העולם בתחום הזה

עידית סילמן:  אנחנו, בעיקר במדינת ישראל מטמינים פסולת

עידית סילמן:  כ-80 אחוזים מהפסולת שלנו עוברת להטמנה

עידית סילמן:  הטמנות מנוצלות מאוד במדינת ישראל, נמצאות ברובה בדרומה של הארץ

עידית סילמן:  אנחנו יודעים שלאט, לאט, לא יישארו לנו שטחי הטמנה בישראל

עידית סילמן:  הטמנה מייצרת גזי מתאן, בעצם פולטת גזי חממה, ואנחנו מעוניינים להגיע ל-0 הטמנה

עידית סילמן:  אבל, בשביל להגיע ל-0 הטמנה צריך לייצר מערך וצריך לייצר פתרונות

עידית סילמן:  לכן, מה שאנחנו עשינו, שמנו את זה כמדיניות וכאסטרטגיה, ואנחנו מתכוונים לקדם את עולם הטיפול בפסולת, החל מהפחתת הייצור של פסולת, אנחנו שיאני ייצור הפוסלת לבן אדם, גם להבטיח מיחזור שלה בדרכים שונות, ובמניעת ההטמנה שלה

עידית סילמן:      כדי לעשות את כל זה, אנחנו צריכים לפתח ולהקים תשתיות לפסולת

עידית סילמן:  תשתיות לאומיות שגם ימיינו את הפסולת, ובסוף יטפלו בה בצורה נאותה

עידית סילמן:  אתם יכולים לראות את הנקודה המרכזית, שזה הקמת מתקני טיפול, וכדי לעשות את זה, אנחנו צריכים לצאת לתהליך

עידית סילמן:  שבוע שעבר היינו כאן על קרן הניקון, והראנו שכמעט אין מתקני קצה לטיפול בפסולת - - -     

יעקב אשר: שבעצם, קרן הניקיון נועדה בדיוק לזה? כי בעצם רוב ההכנסות של קרן הניקיון הוא מהיטל ההטמנה

יסמין פרידמן: כמה מתקנים יש בארץ כרגע?     

עידית סילמן: אז תכף, גיא, אתה רוצה להרחיב פחות או יותר?     

יעקב אשר: הוא ירחיב אחרי זה

עידית סילמן: אנחנו ניתן את כל הרקע

עידית סילמן:  יש לנו מתקנים - - -     

יעקב אשר: אני רוצה רגע לומר לכל הוועדה, גם מי שכן היה כאן וגם מי שלא היה

יעקב אשר:  לגבי קרן הניקיון, יש היום תקציב על סך 3

יעקב אשר: 4 מיליארד בערך, וכשמסתכלים אחורנית, לא נעשה כמעט שימוש בקרן, רק בקורונה השתמשו למשהו ופה משהו ושם משהו

יעקב אשר:  מהותה של הקרן הזו היא לעשות מתקני קצה, מתקני השבה, כדי שבאמת בסוף תהיה פחות הטמנה

יעקב אשר:  הרי, היא מתפרנסת מזה שרשויות חייבות להטמין, ועוד משיתים עליהם כסף, שזה כסף של האזרחים

יעקב אשר:  וכמה שסוכם באמת, סוכם שתוצג תוכנית להקמת המתקנים הללו

יעקב אשר:  זה במסגרת ההנחיה שלי

עידית סילמן: אז אני רק אגיד למה אנחנו מדברים על הקמת מתקני טיפול, כי בסוף אנחנו צריכים גם מתקני מיון ומחזור

עידית סילמן:  את שלל המתקנים, גם את המתקנים לפסולת בניין, אבל אנחנו צריכים מתקני קצה

עידית סילמן:  המטרה של הקרן, האנשים שמשלמים, הרשויות שמשלמות, משלמות היטל הטמנה לקרן, אנחנו בעצם קונסים על עצם העובדה שמטמינים פסולת

עידית סילמן:  הטמנת פסולת היא לא דבר מבורך

עידית סילמן:  בעצם אנחנו צריכים לצמצם את ההטמנה

עידית סילמן:  כדי לצמצם הטמנה צריך אופציות אחרות

עידית סילמן:  האופציות האחרות הן בשמות מתקני קצה, מתקני השבה ומתקני ביו-גז, שבאמת לא קיימים היום במדינת ישראל

עידית סילמן:  וצריך להגיד את האמת, כמעט 0

עידית סילמן:  היו הרבה הרבה דיבורים בקרן וניצלו את הקרן להרבה מטרות אחרות, כמו תקציבים לפחים ולהרבה דברים מבורכים, אבל את המטרה, שהיא צמצום ההטמנה, באמת לא עבדו עליה ביחד עם הקרן

עידית סילמן:      ולכן, אנחנו מתכנסים בחוק ההסדרים, יחד עם החשב הכללי

עידית סילמן:  ותראו אנחנו בחוק ההסדרים האחרון, בתור משרד, הצלחנו להכניס הרבה מהחלומות שלנו, שישמשו אותנו בתקופה הקרובה, שיאפשרו לנו להגשים את החלומות שלנו בתקופה הקרובה

עידית סילמן:  אחד החלומות, הוא, ביחד עם החשב הכללי, בחוק ההסדרים, זה אמנם פרק שהוא רזה אבל הוא מאפשר, הקמת מתקני קצה

עידית סילמן:  אנחנו עובדים על זה ביחד עם הרשויות, ומוצאים את המקומות הנכונים, וצריך לומר נכונים, כי כשלא מוצאים מקומות נכונים, מתחיל מאבק ציבורי מאוד מאוד גדול ומשמעותי

עידית סילמן:  מוצאים את המקומות הנכונים להקמת מתקני קצה לטיפול בפסולת

יעקב אשר: אגב, שום מקום לא יהיה הכי נכון בעולם, כי כל מקום הוא לא באמת טוב

יעקב אשר:  אבל, צריך ליצור את ההכי נכון בתוך הלא נכון

עידית סילמן: זה נכון

נאור שירי: אפשר לעשות את זה במקביל לתוואי המטרו

עידית סילמן: כדי שהמתקנים האלה, מתקני השבה או ביו-גז כמו שציינתי, המתקנים האלה מהפסולת מייצרים זהב

עידית סילמן:  למה מייצרים זהב? בכל העולם פסולת שווה כסף היום, פסולת זה דבר שהוא יקר ערך

עידית סילמן:  אנחנו מכניסים אותם למתקני הקצה ובעם מייצרים אנרגיה, מייצרים חשמל

עידית סילמן:  בתוך חוק ההסדרים, הכנסנו הסדרה תעריפית לחשמל מפסולת

עידית סילמן:  ביחד עם רשות החשמל, אנחנו עובדים על פרטי התהליך, והמנכ"ל יפתח את זה עוד מעט, בדיוק בימים אלה

עידית סילמן:  ואז, יש איזושהי ודאות למשק, ויש איזושהי יציבות, שגם בן אדם או רשות, כי ביחד עם רשויות אנחנו עושים את זה, ומכרזים, מתקני קצה, יודעים שיש להם הסדרה תעריפית אחר כך וזה תהליך שהוא מבורך ונהדר בעיננו

עידית סילמן:       אני חייבת לומר, שמתקני הייצור מפסולת, עומדים ברגולציות זיהום יחסית מחמירות, של האיחוד האירופי, והם מתקרבים חלקם ליעדים של 0 פליטות, שזה דבר שהוא חשוב ומשמעותי לנו בתוך התהליך

עידית סילמן:  כשאנחנו מדברים על חקיקת פסולת, אנחנו יכולים לומר שבסוף, יש לנו יעדים

עידית סילמן:  יש לנו פסולת שהיא פסולת בניין, יש פסולת אלקטרונית, יש פסולת חקלאית, יש לנו מגוון סוגים של פסולת

עידית סילמן:  יושב כאן ברוך מ"אחים לרפואה", שיש לו פסולת של תרופות, שגם בה אנחנו רוצים לטפל, כי כשהיא נכנסת לתוך הפחים שלנו ולתוך האדמה, היא לא מוסיפה טוב

עידית סילמן:       אני יכולה לומר לכם, שבעניין של פסולת בניין, אנחנו, לראשונה, גם בחוק ההסדרים הנוכחי, הכנסנו את חוק פסולת בניין, שיגיע לפתחו של כבוד יו"ר הוועדה, ותומר, והם יצטרכו לטפל בחקיקה הזאת ולקדם לנו אותה כמה שיותר מהר

עידית סילמן:  כי בסוף, חוק פסולת בניין, זה אחד הדברים שבאמת נלחמנו כדי לקדם אותו, שמונע השלכה בשטחים פתוחים, ומה שאנחנו רואים היום בצידי הדרכים, את כל פסולת הבניין של משאיות שבאות כדי לפנות פסולת וזורקות אותה בצידי הדרך

עידית סילמן:  יש מעל למיליון טון של פסולת שמושלכת בשטחים פתוחים

עידית סילמן:  אנחנו מעוניינים לצמצם את התופעה הזאת

עידית סילמן:  זאת תופעה שבסוף מושתת, מבחינת העלויות שלה, על הרשויות המקוימות לפנות אותה, וזו עלות מאוד מאוד גדולה, מעבר לנזקים הסביבתיים ולנראות של מה שהיא עושה

יעקב אשר: שאגב, דווקא בפסולת בניין, זה אחד הדברים היותר קלים למיחזור

עידית סילמן: צריך לומר שגם בהיבט הזה אנחנו מקדמים הקמה של מתקני פסולת בניין

עידית סילמן:  גם היום יש X מתקני פסולת בניין, ואנחנו מעוניינים להרחיב את זה, כי בסוף, פסולת הבניין מגיעה, וממחזרים אותה, מתכות למתכות, שאר החומרים עוברים להיות מוצרים לבנייה חדשה

עידית סילמן:  כל האירוע הזה של כלכלה מעגלית, דורש מאיתנו מתקני קצה

עידית סילמן:  אז מתקני הקצה, אנחנו מדברים על כל סוגי המתקנים כולל המתקנים של השבה וביו-גז שציינתי, וחקיקת פסולת, יש לנו את חוק פסולת בניין

עידית סילמן:  אתם מנהלים פה דיון מקביל

יעקב אשר: יש להם הערה

לירון אדלר: רצינו להעיר שחוץ ממתקני הקצה, חסרה תקינה לשימוש בחומרים הממוחזרים מפסולת בניין

עידית סילמן: אז אני בדיוק בסעיף של חקיקת פסולת

עידית סילמן:  אתם יכולים להקשיב ואז תראו

תומר רוזנר: לא, יש החלטות ממשלה שמחייבות את חברות התשתית להשתמש בפסולת, והן לא מבוצעות

יעקב אשר: ברגע שהחיוב הזה יהיה יותר חזק, והדרישה שלהם תהיה יותר - - -     

גיא סמט: בסוף, מה שחסר זה הסדרה של השוק והפסקת השלכה פיראטית

גיא סמט:  זה הדבר הראשון

יעקב אשר: אני מסכים איתך, זה הבסיס

גיא סמט: אני מסכים שיש המון צעדים משלימים שצריך לבצע, המון

גיא סמט:  גם אכיפה, גם תקינה

גיא סמט:  יש המון צעדים

עידית סילמן: בסוף, תראו, יש לנו אירוע של רכבים, של כל גריטת הרכבים הפיראטית שנעשית היום, שגם בה צריך לטפל

עידית סילמן:  יש את כל הסוללות של הליתיום של כל המכוניות החשמליות שנכנסות עכשיו, שגם בזה צריך לטפל

עידית סילמן:  יש לנו הרבה טיפול בפסולת מכל הסוגים, שאנחנו פותרים

עידית סילמן:  אבל, תראו, זה שהכנסנו להסדרים עכשיו את חוק פסולת בניין, זה באמת הישג, ואני מקווה שנקדם אותו כמה שיותר מהר בעזרתכם פה בוועדה

עידית סילמן:  אני חייבת לומר, שבסוף, בסוף, אנחנו רוצים לקדם גם את הנושאים של חוק הפקדון בחקיקת פסולת

עידית סילמן:  אנחנו יודעים שחוק הפקדון גם מונח לפתחם של ההסכמים הקואליציוניים, האם צריך לבטל או לא לבטל את חוק הפיקדון

עידית סילמן:  אנחנו חושבים שצריך להמשיל עם החקיקה, אבל צריך להתאים אותה

עידית סילמן:  צריך להתאים אותה על מנת שתהיה רלוונטית לציבור

עידית סילמן:       גם בחוק הפקדון, שימו לב מה קרה, כשאין אסטרטגיה מסודרת, ויש מי שמבטל ויש מי שמוציא את הכלובים של תאגידי "אל"ה" ואז יש מי שמחזיר את הכלובים, זה לא נותן וודאות למשק, ואנשים לא יודעים מה לעשות עם האירוע הזה

עידית סילמן:  בסוף, אנחנו צריכים לתת ודאות, ואנחנו צריכים להסביר לאנשים מה אנחנו רוצים לעשות

עידית סילמן:  אני חושבת, שעל ידי חוק הפקדון, ולנו יש רעיון שאנחנו נציג אותו בהזדמנות פה בוועדה, כדי לא לשרוף את כל ה"היילייטים" שלנו, אבל אנחנו באמת עובדים על הרעיון שבסוף יגיע עד לאזרח הפשוט, והוא יוכל להיות מעורב

עידית סילמן:  בעיקר בני נוער וילדים

עידית סילמן:  הם ירגישו במאת משמעותיים בתוך העשייה הזאת

יעקב אשר: ולא רק מעורב בעשייה

עידית סילמן: שומרים על הסביבה

יעקב אשר: גם שומר על הסביבה, אבל גם, בסופו של דבר, שלא נשכח, שדברים אלה הושתו על התושבים, על האזרחים, והם אמורים לקבל את כספם חזרה בעניין הזה

יעקב אשר:  ברגע שיש את המנגנונים הנכונים, גם את זה אפשר לעשות

אחמד טיבי: מה עושים כדי לאכוף פסולת ככה שכל אחד זורק?     

עידית סילמן: אז תכף נגיע גם לשלבים של האכיפה ואתם תראו

עידית סילמן:  אז אנחנו ממשיכים במסגרת הקידום של יישום חוק הפיקדון, ואנחנו נרצה לפעול בכל יכולתנו כדי באמת להנגיש את היישום של החוק לציבור הרחב

עידית סילמן:  זה בעניין הזה

עידית סילמן:  מניעת פשיעה ושריפת פסולת

עידית סילמן:  בואו, חברים, כולנו מכירים את כל התמונות שמגיעות מכל רחבי הארץ כבר, של שריפות הפסולת הפיראטיות

עידית סילמן:  היה פה דיון בוועדה גם בנושא הזה

עידית סילמן:  אני יכולה לומר שמהיום שנכנסתי למשרד, זה דבר שמדיר שינה מעיניי, ואני לא מכונה ליישר איתו קו

עידית סילמן:  ולאור זאת, אנחנו הולכים להשיק עוד מעט, את כל התוכנית למשילות סביבתית של המשרד, שאנחנו נשמח להגיע לכאן לוועדה ולהראות אותה, על איך אנחנו מתכוננים לטפל בכל שאריות הפסול הפיראטיות, הבלתי-חוקיות האלה

עידית סילמן:  בסוף זה קורה גם בשטחי C, גם בשטחי A וגם בשטחי B

נאור שירי: אוהבים משילות

עידית סילמן: כן, משילות סביבתית, צריך לומר את האמת

נאור שירי: כמה תקנים מוסיפים ליחידותה אכיפה?     

עידית סילמן: ברגע שאנחנו לא שם, זה פשוט גורם לזה לקרות, ואני חייבת לומר שזה לא רק בשטחי שלנו, ואנחנו לא מדברים רק על שטחי מדינת ישראל ברמת השטחים העירוניים שלנו, זה קורה גם בשטחי C, גם בשטחי B וגם בשטחי A

עידית סילמן:  זה משפיע ישירות על כלל הישובים במדינת ישראל וגם - - -     

נאור שירי: כמה תקנים מוסיפים לינשוף?     

עידית סילמן: שנייה

עידית סילמן:  איך זה קשור לתקנים?     

נאור שירי: אני אסביר איך זה קשור

עידית סילמן: אנחנו ניתן לך להסביר

עידית סילמן:  אנחנו כרגע מציגים, לא כולם מבינים מה זה יחידת ינשוף - - -     

יעקב אשר: חברים, כדי שנעשה את זה, נאור, אני מבקש, אמרתי בהתחלה ולא היית, אנחנו ניתן לשרה לסיים, אחר כך המנכ"ל יוסיף ואחר כך יהיו שאלות ויהיו תשובות

עידית סילמן: אז לגבי שריפת הפסולת

עידית סילמן:  אני אשמח, אם זה באמת באמת מעניין אותך ואתה רוצה להיות שותף לזה, אז אני אשמח שתגיע ואנחנו נשב על זה ביחד

עידית סילמן:  יש לנו כבר הרבה חברי כנסת, מכל סיעות הבית, שמשתפים איתנו פעולה במשרד

עידית סילמן:  זה אחד הדברים, אגב, שאנחנו מאוד גאים בו, כי זה בסוף זה האוויר של כולנו, הטבע של כולנו, המים של כולנו, ולכולנו יש אחריות על זה

עידית סילמן:  אני שמחה שיש קואליציה סביבתית מאוד מאוד רחבה בכנסת, שזה עניינה

עידית סילמן:  אגב, גם החוק האחרון שלך הגיע לפתחנו, כדי שנסייע בוועדת שרים ונתמוך בו

נאור שירי: ואז הפלתם אותו

עידית סילמן: שנייה, זה נדחה - - -     

יעקב אשר: שנה וחצי אני עברתי את זה

יעקב אשר:  הכול בסדר

יעקב אשר:  חוקים טובים

נאור שירי: הכול בסדר

נאור שירי:  אני לא מתרגש מהחוק

עידית סילמן: זה בסדר גמור ואנחנו נשמח

עידית סילמן:  בסוף, כל הנושא של פסולת בלתי-חוקית שנשרפת, כשאין לנו הסדרה גם של מתקני פסולת ולאן הפסולת הזו הולכת, כן המשרד מפעיל את יחידת ינשוף של רשות הטבע והגנים, כדי להתמודד עם התופעה

עידית סילמן:  נמצא כאן בנדה טויטו, שהוא סמנכ"ל אכיפה, שיוכל להרחיב על זה קצת

עידית סילמן:  בגלל שנאור שירי שאל ואנחנו רוצים לפרט

בנימין הלוי: בוקר טוב לכולם, יחידת ינשוף זו היחידה שלנו שפועלת לאורך, בתוך הקו הירוק, ומטפלת בכל מה שקשור במניעה וטיפול בשריפות

בנימין הלוי:  עד לפני מספר חודשים, לא היה לנו איזשהו כלי אכיפה שהוא קצת יותר יעיל ממה שיש לנו, וזה ברירת משפט, על הבערה של שריפה, ברירת משפט בגובה של 12,000 שקלים

בנימין הלוי:  אנחנו נתנו קרוב ל-160 דו"חות כאלה מאז שהחוק הזה נכנס לתוקף, ומאז שברירת המשפט הזאת נכנסה לתוקף

בנימין הלוי:  אנחנו עובדים יום ולילה

בנימין הלוי:  עובדים בשתי משמרות

בנימין הלוי:  ההישג העיקרי שלנו זה גם קצת בתחום המניעה, וקצת בתחום הטיפול

יעקב אשר: יש גם תגבור שלכם? של אנשים שעושים את אכיפה הזאת?     

בנימין הלוי: בוודאי

יעקב אשר: כמה אנשים יש ביחידה הזאת?     

בנימין הלוי: ביחידה הזאת יש 14 פקחים

נאור שירי: יש 20 תקנים שאושרו, נכון?     

בנימין הלוי:  ועוד 6 תקנים

נאור שירי: שאושרו ולא אויישו

בנימין הלוי: לא, בימים אלה אנחנו מחדשים את החוזה מול הרת"ג ואז אנחנו מאיישים את התקנים

עידית סילמן: אוקיי, אז אני רק רוצה שנייה לסגור את זה, כי אנחנו נשמח גם להגיע לכאן עם התוכנית הרחבה בנושא הזה

יעקב אשר: אבל רק שאלה כללית, האם הפעילות הזאת מגובית תקציב כרגע?      

עידית סילמן: כן ברור

עידית סילמן:  אנחנו לא מדברים על שום דבר שהוא לא מגובה ושאנחנו לא יודעים מי מבצע אותו

יעקב אשר: אוקיי, אז שאלה לגבי ברירות הקנס האלו, האם יש עוד פעולות? היועץ המשפטי אמר לי על הרכבים או דברים כאלה, הרי מדובר פה באנשים שמתפרנסים מהצרה הזאת שלנו

עידית סילמן: נכון, צריך לומר שכל הצרה העבריינית הזאת של השלכת פסולת, של גריטת רכבים פיראטית, היא צרה שעושה הרבה מאוד כסף

עידית סילמן:  בסדר? היא שווה הרבה מאוד כסף לעולמות הבלתי-חוקיים, נקרא לזה ככה

עידית סילמן:  ואנחנו נדרשים גם לאכיפה של זה

עידית סילמן:  אבל תראו, בעיקר, יום לפני שגיא נכנס לתפקיד, במוצאי השבת, הוא הגיע איתי לאורנית, כי התושבים באורנית כבר לא יכלו לסבול את האוויר שהוא בצעם עשן שחור שמגיע אליהם

עידית סילמן:  זה לא קורה רק שם, זה גם בבית הערבה, זה כמעט בכל מקום

עידית סילמן:  בסוף, הפתרון הזה הוא פתרון מערכתי, של החלת החוקים שלנו, של פסולת , של אוויר נקי, של כל הדברים, באמת בכל שטחי מדינת ישראל, ואנחנו נציג את זה בצורה מסודרת בוועדה

עידית סילמן:  כל דבר כזה שנחנו עושים, ואנחנו עושים מבצעים כאלה, לא מזמן עשינו כזה ביפיע, מבצע אוויר נקי בבקעה, כל המבצעים האלה נעשים בשיתוף משטרת ישראל ביחד עם יחידות האכיפה שלנו, של המשטרה הירוקה ושל יחידת ינשוף

יעקב אשר: השאלה אם יש לכם איזשהם חסמים בחקיקה לגבי הענישה?     

עידית סילמן: אנחנו נגיד שיש חסמים בחקיקה, בגלל שהחוקים שלנו לא חלים ביהודה ושומרון, ולכן אנחנו נציג בצורה יפה ומסודרת את כל התוכנית למשילות סביבתית של המשרד, כי היא תוכנית מאוד רחבה וגדולה

עידית סילמן:  אז אני רק רוצה, לפני שאנחנו ממשיכים לחלק האחרון, להגיד שבסוף המטרה היא ישראל נקייה

עידית סילמן:  כשאנחנו מדברים על ישראל נקייה, אז אני חושבת שציינתי את זה בפעם הקודמת, שהיו שני קמפיינים לאורך ההיסטוריה, שאני זוכרת שהצליחו לשנות התנהגות של אנשים

עידית סילמן:  היה את "לא קוטפים את פרחי הר", שהיום באמת אנחנו לא רואים אנשים שקוטפים נוריות, רקפות, וכדומה

עידית סילמן:  זה קמפיין שהצליח לעבוד מאוד מאוד חזק ושינה התנהגות של אנשים

נאור שירי: אני תוהה אם נעלמו הפרחים מהמרחב העירוני והציבורי שלנו או - - -      

עידית סילמן: לא, דווקא בדרום אדום האחרון - - -     

יעקב אשר: אתם יודעים באיזו ממשלה זה קרה?     

נאור שירי: סטטיסטית זה יהיה שלך

עידית סילמן: בדרום אדום האחרון, לא ראיתי אנשים קוטפים פרחים, וראיתי שם מלא אנשים, ואנשים לא קטפו את פרחי הבר

עידית סילמן:  עוד קמפיין מעולה שהיה זה "ישראל מתייבשת", שבזכותו אנשים לא משאירים ברזים פתוחים

עידית סילמן:  הקמפיין הבא שאנחנו מקווים שיהיה הסברתי, רחב ושישפיע על ההתנהגות של אזרחי מדינת ישראל, זה "ישראל נקייה"

עידית סילמן:  אלעד עמיחי, אתה רוצה להרחיב משהו בנושא ההסברתי?     

יעקב אשר: לפני שהוא מרחיב, אני רק אכוון אותך בהרחבה

יעקב אשר:  האם הקמפיין הזה ידע לדבר אל קבוצות שונות באוכלוסייה, כמו הציבור הערבי והציבור החרדי וכמובן הציבור הכללי? כי אנחנו ראינו את זה בתאונות דרכים

יעקב אשר:  אני, בזמנו, שימשתי כיושב ראש וועדת משנה לנושא של מיגור תאונות הדרכים, וראינו שקמפיין שהוא לא ממוקד לאוכלוסייה בצורה הנכונה, הוא מפספס

עידית סילמן: אז רגע, עמיחי, לפני שאתה עונה, אני רק אגיד שהכתבה ב"ישראל היום", של הבוקר, רק מראה לך שהנכונות שלנו, של המשרד, להתאים את עצמנו לכל סוגי האוכלוסייה בישראל, ולאפשר לכולם להנות מהטבע וממשאבי הטבע, תוך התחשבות באמת בסביבת החיים שלהם ובהתנהלות היום-יומית שלהם, היא גדולה

עידית סילמן:  אנחנו מבינים שצריך להשקיע ולהתאים את עצמנו למגזרים השונים, גם לחברה הערבית וגם לחברה החרדית, שבסוף ההתנהגות הצרכנית שם מאוד מאוד משפיעה

עידית סילמן:  איך ראינו את זה? ראינו את זה בחקיקה שעשתה הממשלה הקודמת, בנושא של המיסוי על החד-פעמי, שאגב, אנחנו בתור משרד התנגדנו מלהוריד אותה כי היא באמת השפיעה בסוף על השורה התחתונה, על התוצאה של הצמצום בחד-פעמי - - -     

יעקב אשר: לא הרבה

נאור שירי:  הרבה מאוד

יעקב אשר: תראה את ההכנסות, תראה כמה כסף זה הכניס

עידית סילמן: אני לא רוצה לפתוח את זה

נאור שירי: זה לא דיון בוועדת כספים, זה דיון בוועדת פנים שמתעסקת באיכות סביבה, לצמצום הפלסטיק במרחב הציבורי יש משמעות עצומה

נאור שירי:  היא לאו דווקא נאמדת בשנת כספים, אם הכנסת רק - - - היא מסתכלת על הדורות הבאים

יעקב אשר: נאור, תקשיב רגע, לא, לא

נאור שירי: ישר אמרו פלסטיק ובום קפצת

יעקב אשר: אני לא קפצתי, מי שקפץ ראשון זה אתה

נאור שירי: אני?     

יעקב אשר: כן, מה לעשות? אני מזכיר לך, כאן זה לא וועדת חוקה

יעקב אשר:  זה דלת ליד

יעקב אשר:  תודה

עידית סילמן: אז אני רק אגיד שכאן באמת אפשרנו כניסה לאתרים בלי שזה פוגע במגזר הכללי, ועשינו התאמה שהיא ראויה

עידית סילמן:  אני חייבת לומר, שכל חקיקה שמביאים לכנסת, ואין מה לעשות, צריך ללמד, כל חקיקה שמביאים לכנסת ועושים אותה ביחס לאוכלוסייה מסוימת, או כנגד אוכלוסייה מסוימת, מה שאז הייתה התגובה ואי אפשר להתעלם מזה, אז כמו שלוקחים את המטוטלת ומעיפים אותה לצד אחד, ככה היא חוזרת לצד שני

עידית סילמן:  ולכן, חשוב לעשות את הדברים באמת מתוך - - -     

נאור שירי: מה שנקרא, חכו למטוטלת שלנו

יעקב אשר: מה שנקרא, תפסיק להפריע, באמת

עידית סילמן: ולכן, צריך לעשות את הדברים מתוך ראייה מדינית, חברתית, אמיתית, שאנחנו רוצים לאפשר לכולם, בטח את משאבי הטבע, המים ואת ארץ ישראל היפה שלנו

עידית סילמן:  אני רק רוצה לומר שבהיבט הזה, תראו, האהבה לארץ ישראל, תמיד אנחנו אומרים "קום ותלך בארץ", את האהבה לארץ ישראל רוכשים דרך הרגליים

עידית סילמן:  בסוף, אין שני לזה, להגיע לטבע שלנו, להנות ממנו, לדעת להעריך אותו

עידית סילמן:  ולכן, בהיבטים האלה אני חושבת שאנחנו מצליחים לעשות טוב, וזה חשוב לנו גם עבור החברה הערבית וגם עבור החברה החרדית

עידית סילמן:  ואם הצלחנו, אשרינו

עידית סילמן:  אלעד עמיחי, בבקשה

יעקב אשר: אז רגע, בהזדמנות זו, בתור יושב ראש, קודם כל אני מודה לך באמת על הפרסום של היום ועל ההחלטה הזאת

יעקב אשר:  אנחנו נצטרך לעשות את זה בשום שכל, לא על חשבון אף אחד אחר

יעקב אשר:  אנחנו כולנו חיים ביחד, ומשאבי הטבע הם של כולם

יעקב אשר:  דבר ני, בסוף הוא לא דיבר, אז ניתן לו, לסמנכ"ל

יעקב אשר:  מה שאני דיברתי, על העניין של ההסברה, זה לא בשביל - - -     

נאור שירי: רגע, זה לא טל גלבוע

יעקב אשר: סליחה, אתה מפריע לי פעם שנייה

יעקב אשר:  זה לא יהיה

יעקב אשר:  בוא, תקשיב

יעקב אשר:  זה לא יהיה

יעקב אשר:  אתה תפסיק להפריע ליושב הראש שמנהל את הישיבה

נאור שירי: בבקשה, אדוני יושב הראש, רק רציתי לדעת מי זה

אלעד עמיחי: אני אלעד עמיחי - - -     

יעקב אשר: סליחה, אל תענה

יעקב אשר:  לא לענות לי

יעקב אשר:  עם כל הכבוד

יעקב אשר:  מה שאני רציתי רק לבוא ולומר, מה שדיברתי על ההסברה בחברה הערבית ובחברה החרדית, זה לא בשביל שמישהו יקבל משהו מהעניין הזה

יעקב אשר:  פשוט, באמת אם אנחנו רוצים, היו פעם קמפיינים בטלוויזיה ובמקומות כאלה, וילדים לא נחשפו אליהם

יעקב אשר:  היה משהו עם קוצים

יעקב אשר:  הסברה צריכה להיות מתאימה לכל מגזר

יעקב אשר:  אגב, זה גם העדה האתיופית, הרבה מאוד דברים

יעקב אשר:  ראינו את זה בתאונות דרכים, בחברה הערבית זה עשה מהפכה לא קטנה

יעקב אשר:  מהנהן בראשו גם ידידי מהרשימה המשותפת

יעקב אשר:  עכשיו נחזור אליך, אלעד

אלעד עמיחי: אז בוקר טוב לכולם

אלעד עמיחי:  שמי אלעד עמיחי, אני סמנכ"ל לשלטון מקומי וקהילה במשרד להגנת הסביבה, ובין השאר אחראי על תחום הפסולת והמחזור, וגם תחום הניקיון והתוכנית המדוברת

אלעד עמיחי:  נושא הניקיון הוא נושא רחב מאוד, השרה והמנכ"ל סקרו כבר פה את נושא הטיפול בפסולת בכלל

אלעד עמיחי:  הפסולת הכללית, הפסולת העירונית, פסולת הבניין, כל אלה תורמים לזיהום השטחים הפתוחים בכלל, וגם של השטחים של המרחב הציבורי

אלעד עמיחי:  מעבר לטיפול המערכתי, התוכנית לטיפול בפסולת, שהוזכרה כאן, אנחנו רוצים, שוב כמו שהוזכר פה כמה וכמה פעמים, להגיע לכל אזרח ואזרחית במדינת ישראל מכל המגזרים, ולגעת בנושא החשוב הזה של ניקיון

אלעד עמיחי:      אני חושב שאין בן אדם במדינת ישראל שהנושא הזה של ניקיון לא מפריע לו ברמה האישית, אבל בסוף אנחנו רואים את התוצאה הכללית, שהמדינה שלנו לא נקייה

אלעד עמיחי:  היא לא נקייה, ושוב, החל מהתנהגות אישית, דרך התנהגות מערכתית, אנחנו הולכים להשקיע בזה הרבה מאוד

אלעד עמיחי:  גם בקמפיינים שיגיעו לכל מגזר ומגזר, אדוני היו"ר, גם לחברה הערבית וגם לחברה החרדית וגם לחברה הכללית, קמפיינים ממוקדים, ועבודה ברמת הקהילה וברמת החברה ברמה העירונית, עם הרשויות המקומיות, עם הרשויות האזוריות

אלעד עמיחי:  דבר אחרון שאני אגיד, אנחנו מעוניינים, ואנחנו נקים בקרוב, סוג של צוות משותף יחד עם השלטון המקומי, איזשהו שולחן עגול בראשות השרה, שתחתיו ישבו כל הגופים שעוסקים בנושא הניקיון

אלעד עמיחי:  השלטון המקומי, השלטון האזורי, קק"ל, רת"ג, חברה להגנת הטבע, יש הרבה מאוד גופים וארגונים ועמותות במדינה שעוסקים בנושא הניקיון

אלעד עמיחי:  אנחנו רוצים לארגן את הכוחות האלה, את כל הרעיונות המבורכים האלה, לשולחן אחד

עידית סילמן: אגב, יש לנו את יום הניקיון מחר, ואני כן אגיד שבסוף, המטרה של כולנו זה ישראל נקייה

עידית סילמן:  אנחנו רוצים לחנך את הילדים שלנו, את המשפחות שלנו

יעקב אשר: אנשים יודעים שמחר יום הניקיון? חוץ מכם

עידית סילמן: יודעים, יודעים, ואם מישהו לא יודע - - -     

יעקב אשר: אז קמפיין

יעקב אשר:  תעשו קמפיין

עידית סילמן: יש גם קמפיינים שרצים

עידית סילמן:  שמע, קשה מאוד להתמודד עם הקמפיינים של הרפורמות למיניהן שרצות - - -     

יעקב אשר: זה נכון

יסמין פרידמן: אני רוצה רגע לשאול שאלה

יעקב אשר: בבקשה

יסמין פרידמן: האם יש איזשהו הסבר מדוע ישראל היא שיאנית באשפה לכל אזרח? והאם יש איזשהו קשר לזה שאנחנו גם שיאנים בבזבוז מזון? זאת אומרת, זה חופף?     

אלעד עמיחי: העלייה בגידול הפסולת במדינת ישראל היא משהו כמו 2

אלעד עמיחי: 5 אחוזים בשנה, וזו באמת עלייה גדולה ביחס למדינות המפותחות

יסמין פרידמן: יש הסבר מדוע?     

יעקב אשר: אבל ביחס לגידול הטבעי?     

אלעד עמיחי: קודם כל זה נובע משתי סיבות

אלעד עמיחי:  אחת, זה הגידול הטבעי במדינת ישראל שהוא יותר גבוה מאשר במדינות ה-OECD

יסמין פרידמן: החשבון הוא לכל אדם ואדם

אלעד עמיחי: רגע, אני משלים

אלעד עמיחי:  הדבר השני - - -     

יעקב אשר: יש הבדל בין שניים שאוכלים במבה לעשרה שאוכלים במבה

אלעד עמיחי: יש מתאם ישיר בין פיתוח כלכלי וצמיחה כלכלית לייצור הפסולת

אלעד עמיחי:  מדינת ישראל היא מדינה שנמצאת בצמיחה כלכלית ועדיין לא הצליחה לעשות כמו מדינות מערביות אחרות, את הניתוק בין צמיחה ברמת החיים לייצור פסולת

אלעד עמיחי:  ככל שרמת החיים עולה, כך עולה גם ייצור הפסולת עבור כל אדם ואדם, ולכן, אנחנו עדיין עולים ברמת החיים

אלעד עמיחי:  כשנגיע למצב שאנחנו עושים צריכה נכונה, רכש נכון, פחות בזבוז מזון, אנחנו נצליח להגיע, כמו מדינות סקנדינביה ומדינות אחרות, וליישר את העקומה הזאת של עלייה בכמות הפסולת עבור כל אדם ואדם

יסמין פרידמן: אז מה שאתה אומר, נראה לי שההיגיון הוא לעשות כך שמי שמזהם, משלם

אלעד עמיחי: יש מדינות בעולם שבהן אתה משלם לפי כמות הפסולת שאתה משליך

עידית סילמן: אז אני רק אגיד שנייה, אלעד, אני רוצה להמשיך

עידית סילמן:  יש לנו, כמו שאמרתי, מיקוד גדול בנושא הפסולת, יש לנו שולחן עגול ביחד עם השלטון המקומי, אנחנו הולכים גם עם קרן הניקיון, אנחנו עובדים עכשיו מול השלטון המקומי על תקצוב ישיר לרשויות מקומיות

עידית סילמן:  אנחנו עובדים על זה ביחד איתם כדי שהם ירגישו את הערך המוסף שלנו לשם

עידית סילמן:  אנחנו בוחנים איתם באיזה היבטים לעשות את זה

עידית סילמן:  אנחנו כל הזמן מתקנים את עצמנו כדי שנהיה רלוונטיים לאזרח

עידית סילמן:  וגם מה שאת אומרת הוא משמעותי והוא יעלה בשולחן העגול הזה

יעקב אשר: אבל אני רוצה לומר רק דבר אחד

יעקב אשר:  כדי שלא נחפש עוד פעם את הדברים במקומות שיפה להם והכל

יעקב אשר:  אנחנו לא סקנדינביה, ואמא מרוקאית שמאחרת בשבת - - -     

קריאה: גם אמא אמריקאית

יעקב אשר: רגע

נאור שירי: אני מוחה על השימוש

נאור שירי:  גם אמא שלי מארחת

יעקב אשר: רגע, כולם מארחים

יעקב אשר:  תקשיבו, אנחנו לא סקנדינביה, אנחנו לא צריכים לעבוד לפי הכללים האלה

יעקב אשר:  אנחנו צריכים באמת לראות שאין באמת דברים שגורמים ליותר נפח של פסולת, ויותר משקל של דברים הכרחיים

יעקב אשר:  אבל, אף אחד לא הולך להתחיל להרעיב פה אנשים, והם יחשבו פעמיים לפני שהם משליכים פסולת בכמויות שלהם

יסמין פרידמן: זו ממש לא הייתה הכוונה שלי

עידית סילמן: אני רק אגיד שהמשרד שלנו - - -     

יסמין פרידמן: אנחנו משליכים במדינת ישראל מזון שבשווי 20 מיליארד בשנה

יסמין פרידמן:  זאת אומרת שיש פה הרבה מקום לשיפור

עידית סילמן: אני ורצה לענות לך

עידית סילמן:  המשרד שלנו הולך לתהליך של הפחתת פסולת במקור

עידית סילמן:  זה הראשון בפירמידת הפסולת

עידית סילמן:  כי אנחנו צריכים לצמצם את הכמות של הפסולת שאנחנו מייצרים

עידית סילמן:  אנחנו נקדם את זה לתוכנית לאומית ממשלתית, להפחתת בזבוז מזון

עידית סילמן:  זה עם ארגון "לקט" ועם עוד הרבה ארגונים אחרים טובים שנמצאים כאן

יעקב אשר: הלאה, בואו נתקדם

עידית סילמן:  אז דיברנו על פסולת חקלאית, פסולת אלקטרונית, פסולת רפואית, פסולת בכלל

עידית סילמן:  אנחנו רוצים את ישראל נקייה

עידית סילמן:  לפעמים פחות זה יותר

עידית סילמן:  אני אעבור הלאה - - -     

קריאה: ברשותך, כבוד יושב הראש

יעקב אשר:  רק הח"כים יכולים להתפרץ

יעקב אשר:  אני אתן לכולם אחר כך זכות דיבור

קריאה: הסוגייה של לקשור צמיחה בניקיון, זה נראה לי תמוהה

יעקב אשר: אז זה יראה לך תמוהה גם עוד עשרים דקות, כשאני אתן לך לדבר

עידית סילמן: אנחנו לא קשרנו כלום

עידית סילמן:  אז דיברנו על יישום מדיניות הפסולת, ויש בה הרבה

עידית סילמן:  בואו נעבור הלאה

עידית סילמן:  חוסר אקלימי ומעבר לכלכלה - - -     

יוסף עטאונה: אני רוצה הסבר, אולי כבוד השרה תתייחס, אני העליתי את זה בדיון הקודם

יוסף עטאונה:  זה סוגיית הכפרים הלא מוכרים בנגב, כ-120,000 תושבים שם, שאין להם שום רשות מוניציפלית, ובאים ונותנים את הקנסות

יוסף עטאונה:  כשאתם מציגים, אתם מציגים שהטיפול יהיה דרך הרשויות, ושם אין רשות

יוסף עטאונה:  אני הצעתי, כמו שהמדינה עשתה עם משרדים אחרים, בחינוך, ברווחה, עם מועצה אזורית אל קסום ונווה מדבר, ייקחו אחריות על התחומים האלה בכפרים הלא מוכרים

יוסף עטאונה:  צריך לתת את הדעת על הנושא הזה, במיוחד בשטחים הגדולים

עידית סילמן: אני רוצה להגיד לך משהו

עידית סילמן:  בדיון האחרון שהיינו פה, בדיוק לפני שבוע, אמרתי לך "בוא, תפנה אלינו למשרד, נשב איתך, נקיים שולחן עגול"

עידית סילמן:  אני עדיין מציעה לך את זה

עידית סילמן:  אנחנו יושבים עם כולם

עידית סילמן:  אני אשמח מאוד

עידית סילמן:  תביא את כל מי שזה רלוונטי אליו, ונקיים דיון

עידית סילמן:  הדבר הבא זה חוסן אקלימי ומעבר לכלכלה מאופסת פליטות

עידית סילמן:  רק הבוקר, ועוד מעט בשעות הצהריים יצא הדו"ח של ה-IPPC, שבאמת הולך לדבר ולתת סיכום מקיף לידע של שינויי האקלים

עידית סילמן:  זה דו"ח הסביבה, בין אחד החשובים בעולם בתחום חקר שינויי האקלים

עידית סילמן:  מדינות מאמצות את התובנות ממנו כדי להתמודד עם שינויי האקלים, וגם שמות בעקבות זה יעדים לבלימת המשבר והתמודדות איתו

עידית סילמן:      הפאנל הבינלאומי הזה לשינוי האקלים, הוא גוף בינלאומי גדול מאוד

עידית סילמן:  האמברגו של זה, לדעתי, הוא שבשעת הצהריים, זה יצא ככה עם כל התובנות

עידית סילמן:  וזה מקמט את ההתחממות הגלובלית, לדעתי משנת 1988

עידית סילמן:  תכף, נגה, המדענית הראשית, תוכל קצת להרחיב על זה, כי היא הנציגה שלנו גם בתוך ההיבטים האלה

עידית סילמן:  נגה עושה, תדעו לכם, היא באמת אחד הדברים שאנחנו יכולים להיות גאים בו בתור מדינה

עידית סילמן:  היא אישה בעלת ידע אדיר שמייצגת את ישראל בהרבה וועדות והיבטים בינלאומיים, ובאמת אחד מהדברים שמדברים עליהם בדו"ח הזה, זה התוצאות של התחממות הגלובלית

עידית סילמן:  הדו"ח הזה מדבר על כך שהמדינות חייבות לעבור לשימוש באנרגיות מתחדשות ולהפסיק גם עם הדלקים המאובנים, גם עם הפחם, הגז והנפט, והשימוש בהם

עידית סילמן:  אנחנו יודעים שאחד הגורמים להתחממות זה פליטת גזי חממה

עידית סילמן:  היום פולטים יותר ויותר ויש לצמצם את זה

עידית סילמן:  מדברים על צמצום חצי פליטות החממה עד 2030, ובכלל להגיע לכלכלה מאופסת פליטת עד 2050

עידית סילמן:  נגה, את רוצה קצת לדבר על זה?     

יעקב אשר: אני רק, ברשות - - -     

נאור שירי: נדבר גם על מסע בחלל במהירות האור

עידית סילמן: אני רק אומרת שזה הדו"ח שיצא היום

יעקב אשר: אני רוצה לומר משהו

עידית סילמן: נאור, אנחנו ממתייחסים לדברים שיוצאים היום בעולם

עידית סילמן:  זה המידע שיש בעולם

עידית סילמן:  תכף נגה תציג את זה, אבל אני רק אגיד שזה נושא נוסף שהוא במיקוד של המשרד שלנו, שזה האקלים

עידית סילמן:  תכף גם שולי נזר תרחיב עליו

יעקב אשר: אני רק רוצה לומר משהו, צידה לדרך בשבילך בעניין הזה

יעקב אשר:  קודם כל הנושא הזה הוא חשוב

יעקב אשר:  נכון שהוא נראה בדיוני כזה, אבל הוא חשבו

יעקב אשר:  את יודעת למה הוא נשמע בדיוני? כי מה שקורה לנו, ואני אומר את זה כעצה, כיועץ ארגוני מהצד, אני לא מבין בזה כלום, אני מתחיל להבין אחרי כמה דיונים על מפרץ חיפה וכמה בעיות בנושאי אנרגיה מתחדשת וכולה

יעקב אשר:  אני רק אומר דבר אחד, אל תעמידו רפים גבוהים בלי תכנית עבודה מסודרת, שאנחנו יודעים לעמוד בה

יעקב אשר:  אל תקפצו מעל הראש

יעקב אשר:  צריך לעשות דברים בצורה ברת השגה

יעקב אשר:  אתה יודע לפעמים אני אוהב לעשות צעד אחרי צעד, אבל כשאתה יודע מה לעשות בדיוק

יעקב אשר:  כי מה קורה? כשאת מציב לעצמך רף גבוה, ובסוף לא עומד בו, ואני אומר את זה מהעבר, לא מהתקופה שלך, גבירתי, אז כבר מאבדים את האמון

יעקב אשר:  וגם אלה שמטפלים בזה, כבר מטפלים בזה רק בשביל הסטטיסטיקות

יעקב אשר:  עד כאן העצה שלי, אני לא שולח חשבונית על זה

עידית סילמן: אני ארחיב עליך, יו"ר הוועדה

עידית סילמן:  הרבה פעמים אנשים שואלים אותנו, לא רק מה שאתה ואמר, איך הנושא הזה של האקלים שמדברים עליו בעולם, הוא רלוונטי לנו? לאזרח הפשוט? במה מדינת ישראל יכולה לתרום למאמץ העולמי להפחתת גזי חממה והפחתת פליטות? ובמה זה רלוונטי לנו, לאזרח הפשוט ואיך משתמשים בזה? תכף אנחנו נראה, נגה, בבקשה

יעקב אשר: רק בקצרה, אם אפשר

נגה קרונפלד שור: אני רק אענה, כי זה לא הנושא שאנחנו מתמקדים בו היום

נגה קרונפלד שור:  הדו"ח שיתפרסם היום הוא דו"ח מאוד חשוב

נגה קרונפלד שור:  יש מסיבת עיתונאים ב-15:00 ואז התוכן שלו ייחשף

נגה קרונפלד שור:  אני כן אגיד שהדו"ח, זה נכון שצריך להציב צעדים קטנים בדרך ליעד, אבל היעד נקבע בצורה מדעית, וכדי להגיע למצב שאנחנו לא נהיה פה בקטסטרופה והילדים שלנו לא יוכלו לשרוד פה בצורה סבירה, אני כבר לא מדברת על טובה, אנחנו חייבים להציב יעדים מאוד שאפתניים, והדרך להגיע אליהם היא בצעדים קטנים

נגה קרונפלד שור:  היעד הוא ל-2030 ול-2050

יעקב אשר: זה מה שאמרתי בדיוק

יעקב אשר:  אמרתי להציב משהו שאתה יודע איך אתה מגיע אליו

יעקב אשר:  כי אחרת מה קורה, מציבים דברים כאלה, ואחר כך מתחילים להינזק מהעניין הזה

יעקב אשר:  יש לזה השלכות, גם על המשק

עידית סילמן: אני רק אגיד שגם ישראל התחייבה לאיפוס פליטות עד שנת 2050, בסדר? אני רק אומר את זה בסוגריים

נגה קרונפלד שור: יש לזה השלכות

נגה קרונפלד שור:  אבל, השלכות של אי עשייה במקרה הזה, הן הרבה יותר חמורות מאשר ההשלכות של העשייה

נגה קרונפלד שור:  ההשלכות האלה חייבות להיות ברורות גם לעסקים, שיסבלו מזה יותר, אם אנחנו לא נעשה מאשר אם אנחנו כן נעשה

נגה קרונפלד שור:  ולכן, אנחנו כן חייבים להגיד שאלו היעדים שאנחנו צריכים לעמוד בהם

עידית סילמן: אוקיי, אז בהיבט הזה, זה הדו"ח שיתפרסם היום בצהריים

עידית סילמן:  אנחנו רק הדגשנו את זה כדי שתכירו

עידית סילמן:  וכן בהיבט של חוסן אקלימי ומעבר לכלכלה מאופסת פליטות, יש לנו את חוק האקלים

עידית סילמן:  חוק האקלים שאנחנו, בכוונתנו כמשרד, לקדם אותו, וגם הגשנו הצעה כזו, אני רק אומרת שבתוך ההסכמים הקואליציוניים, הסיעה של הציונות הדתית הניחה אותו עם יעדים מאוד שאפתניים של 50 אחוז

יעקב אשר: שואלים פה מתי

עידית סילמן: אנחנו תכף נגדיר את הכול

עידית סילמן:  תתנו לנו לדבר ואנחנו נגיד את הכול

עידית סילמן:  עד עכשיו אתם בסדר

עידית סילמן:  אנחנו יודעים כשאין יכולת לעגן את היעדים ואת ההתחייבויות לאורך זמן, בסוף יש חוסר וודאות למשק, זה משנה לאנשים, לשחקנים בשוק

עידית סילמן:  אני אשמח, דווקא על חוק האקלים, ששולי נזר, הסמנכ"לית, תגיד כמה מילים

שולמית שולי נזר: אני אנסה בקצרה

שולמית שולי נזר:  קודם כל, אגיד ככה

שולמית שולי נזר:  משבר האקלים, אין בכלל ספק, שהוא המשבר הסביבתי החמור והמסכן ביותר, את האנושות

שולמית שולי נזר:  קבעו את זה לפנינו, יקבעו את זה היום, וזה משהו שמדינת ישראל צריכה להיערך אליו

שולמית שולי נזר:  אחת הדרכים המרכזיות שיאפשרו לנו להיערך, גם להיערך להתחממות שתקרה וגם להפחית את הזיהום ולשמור על הבריאות של תושבי מדינת ישראל, זה חוק שיסדיר את כל המנגנונים

שולמית שולי נזר:  נוסח החוק החדש, שהופץ עם כניסתה של השרה למשרד, מציע יעדים לאומיים שהם בהלימה למדע

שולמית שולי נזר:  הם בהלימה לצורך

שולמית שולי נזר:  פליטות נטו, 0 עד 2050

שולמית שולי נזר:  ב-2050, בשביל להגיע ל-0 פליטות, צריך לפעול היום

שולמית שולי נזר:      אנחנו צריכים לקחת ספינה גדולה, של המשק הישראלי, שנשענת בצורה כבדה, על דלקים מזהמים, ולאפס אותה

שולמית שולי נזר:  ובשביל זה צריך לפעול היום

שולמית שולי נזר:  בנוסף, העמקה של היעד של 2030, מ-27 אחוזים בנוסחים הקודמים ל-50 אחוזים, כפי שאמרה המדענית

שולמית שולי נזר:  זה הצורך המדעי

שולמית שולי נזר:  מדינות העולם, בטח המדינות המפותחות, וה-IPPC קבעו שצריך להגיע ל-50 אחוזים פחות פליט העד 2030

שולמית שולי נזר:  וזה מה שאנחנו עושים

יעקב אשר: אבל לא יכול להיות מצב שאתה מחויב לאחוז מסוים, כשתוכנית העבודה שלך או התקציב - - -     

עידית סילמן: אתה צריך לעשות תוכנית עבודה מדויקת

עידית סילמן:  צריך לעשות עבודה מדורגת

יעקב אשר: אבל זה מחייב את הממשלה

יעקב אשר:  זה מחייב את משרד האוצר

נאור שירי: נכון, בשביל זה החוק

עידית סילמן: בשביל זה יש חוק ושואלים אותנו מה לגבי החוק

עידית סילמן:  אז החוק עובר את כל המשרדים

עידית סילמן:  ואנחנו יושבים במקביל עם כל המשרדים, כי צריך שתוכנית תהיה, כמו שציינת, ישימה ופרקטית - - -      

יעקב אשר: עוברת את כל המשרדים, חוץ מאת האוצר

עידית סילמן: צריך לעשות אותה גם מדורגת, צריך לומר, בצורה שתאפשר להגיע ליעדים האלה

עידית סילמן:  איך עוברים לאנרגיות מתחדשות בצורה טובה

עידית סילמן:  אני רק אגיד, שמדינות העולם, המדינות המפותחות הציבו יעדים של 56 עד 58 אחוזים

עידית סילמן:  בריטניה, גרמניה

עידית סילמן:  להציב יעדים גבוהים, זה לא אומר שאנחנו לא יכולים להגיע אליהם

עידית סילמן:  צריך גם איזשהו חזון ומקום לשאוף אליו

עידית סילמן:  אנחנו פה, במדינת ישראל, רוצים להיות מאוד מאוד ריאליים, ולכן, אנחנו גם נדרג וגם נעשה את הדברים בצורה מסודרת, וגם יושבים עכשיו עם חוק האקלים שהעלנו, מול כל המשרדים השונים, ומתנהל שיח מאוד נכון, כי אנחנו רוצים משהו שהוא כלי פרקטי, ולא משהו אמורפי

יעקב אשר: אני רוצה לומר לך

יעקב אשר:  מאחר שאת לא רק הקליינטית שלנו פה, גם משרד האנרגיה, ואחרים

יעקב אשר:  היה לנו פה דיון על נושא של אנרגיות מתחדשות והכל

יעקב אשר:  יש הרבה התקדמות בעניין, אבל אין הבקעה של שער

יעקב אשר:  זאת אומרת, חסרים הרבה מאוד דברים שבהם, גם רשויות מקומיות שנכנסו לזה, יש הרבה רשויות שעדיין לא נכנסו

יעקב אשר:  הם צריכים את הליווי לעניין הזה

יעקב אשר:  יש הרבה רצון טוב

יעקב אשר:  אבל זה, סוג פעילות חיובית שתעזור לך להגיע ליעד

יעקב אשר:  אבל זה כסף, וזה החלטות, שצריכים לקבל אותן

יעקב אשר:  זה לא אצלכם דווקא

עידית סילמן: נכון, אז בתוך החוק יש מנגנונים, כמו ששולי ציינה, משמעותיים וחשובים לכל המשרדים

עידית סילמן:  אנחנו יושבים עם כולם ומתנהל שיח ער

עידית סילמן:  צריך לומר שזה כבר היה, זה לא שאנחנו באים וממציאים את הגלגל

עידית סילמן:  החוק הזה כבר עלה על סדר יומה של הממשלה - - -     

שולמית שולי נזר: אז ככה, במהירות על המנגנונים שבעצם נכללים בחוק

שולמית שולי נזר:  אז החוק מבטיח מנגנונים עיקריים בתוך החוק, שיבטיחו בדיוק, את מה שאת האומר, יושב ראש הוועדה

שולמית שולי נזר:  חוק שמבטיח שמשרדי ממשלה וגופים נוספים, יכינו תוכניות היערכות לשנוי אקלים

שולמית שולי נזר:  חובה חוקית

שולמית שולי נזר:  יבנו יכולות, יישמו וידווחו פעם בשנה

שולמית שולי נזר:  הקמה של וועדת שרים לענייני אקלים וסביבה, בראשות ראש הממשלה

שולמית שולי נזר:  שתהיה מסגרת לתיאום בין כל הגורמים שעוסקים בתחום, מועצת אקלים, וועדה שמורכבת מנציגי משרדי ממשלה רלוונטיים ונציגים של קבוצות בעלות עניין, ציבור, נוער, עסקים

שולמית שולי נזר:  חובת ביצוע של הערכת סיכון אקלימית לגבי תוכניות שמוגשות על ידי ראשות ציבורית

שולמית שולי נזר:  רוצים לשים תוכנית על כל משק החשמל או משק התחבורה, צריך להבין מה זה אומר מבחינת היכולת לאפס את הזיהום

שולמית שולי נזר:      ועדת מומחים אקדמית

שולמית שולי נזר:  השרה נפגשה שבוע שעבר, עם נציגי אקדמיה, יש פה בשורה מאוד גדולה

שולמית שולי נזר:  בתוך שישה חודשים להקים וועדה אקדמית, שתייעץ למקבלי ההחלטות, ותהיה גוף לביקורת מדעית ואובייקטיבית בדבר המדיניות, שמוכתבת על ידי מקבלי ההחלטות

שולמית שולי נזר:  לגבי הכנסת, מידע ודיווח לממשלה ולכנסת, על עמידה ביעדי החוק ויישום ההוראות

נאור שירי: אני רק אומר, שאלתי על הכנסת במובן של הנוכחות במועצות האלו

נאור שירי:  שאם יש נוכחות של ממשלה ושל ציבור, למה שלא תהיה נוכחות של נציגי כנסת?     

גיא סמט: אפשר

גיא סמט:  זאת הרשות המבצעת

יעקב אשר: זה לא מקובל

יעקב אשר:  אני אגיד לך דבר אחד

יעקב אשר:  אנחנו עשינו, על קרן הניקיון, ואמרנו שנעשה על זה מעקב, אמרנו שאנחנו מחכים לתוכנית שלכם, אנחנו קוראים לזה דיון המשך

יעקב אשר:  זה לא רק מעקב, זה לתת לכם את הרוח הגבית להמשיך האלה

יעקב אשר:  אותו דבר לגבי אנרגיות מתחדשות

יעקב אשר:  ודאי וודאי, אני כבר מודיע לכם שאנחנו נבדוק את זה, מנהלת הוועדה כבר רשמה לעצמה את זה, לבדוק ולראות מתי והאם כבר הוקמה וועדת שרים כזאת

עידית סילמן: אנחנו נשמח להגיע לכאן, כל פעם שתזמין אותנו, ולהציג

יעקב אשר: אז אנחנו נעשה את זה

יעקב אשר:  תזכרו גם לדאוג לשלוח את הדו"חות שאתם מחויבים לשלוח אחת לכמה זמן

יעקב אשר:  אחת לחצי שנה היא מקבלת את דו"ח הפעילות

יעקב אשר:  אני רוצה לומר לכם עוד פעם, תקשיבו, אני אומר את זה עכשיו בלי קשור קואליציה, ובלי קשר חברים ובלי קשר להכול

יעקב אשר:  השרה נכנסה באקסטזה למשרד הזה

יעקב אשר:  אני אומר לכם את זה בידע אישי

יעקב אשר:  היא שמה את הדברים הנכונים על השולחן

יעקב אשר:  אנחנו יודעים כולנו, שבירוקרטיות הן קשות, במיוחד כשאתה צריך לארגן משאבים, אבל זו בדיוק הנקודה הנכונה

יעקב אשר:  אם ידעו לבחור מנכ"ל, והיא גם ידעה לבחור מנכ"ל שיודע לדבר

יעקב אשר:  אני, מכל ראשי הרשויות קיבלתי תשבחות על המנכ"ל

יעקב אשר:  לא על הדברים שהם חושב, על זה יש הרבה מחלוקות, אלא על הדרך שהוא מתנהל בה

יעקב אשר:  ולכן, אני מלא תקווה בעניין הזה

יעקב אשר:      אני, בתורת הניהול שלי, שאני למדתי בחדר אצלי, ניצחתי עם זה גם

יעקב אשר:  זה ארגון משאבים, זה שולחן עגול, לא כל אחד שומר על החלק שלו

יעקב אשר:  אם אלה שצריכים לקדם את האנרגיה הירוקה, ינהלו את זה כאילו זה עסק שלהם ואם אלה שצריכים לחסוך את הפסולת ינהלו את זה כאילו זה עסק שלהם, לא עשינו שום דבר

יעקב אשר:  בסוף צריך להביא את כולם לשולחן עם מטרה אחת

יעקב אשר:  ואנחנו נעקוב אחרי זה

עידית סילמן: אנחנו המשרד שהכי מביא את כולם לשולחן, ואנחנו נשמח בשותפות של כולם

יעקב אשר: לפני שנעבור, יש מישהו שרוצה לשאול שאלה

תומר רוזנר: שלוש שאלות

תומר רוזנר:  הראשונה היא מה לוח הזמנים של השרה מבחינת להביא את החוק לכנסת? כי אנחנו למודי ניסיון עם חוקים שדורשים הסכמה רחבה של משרדי הממשלה וכולה, שאו שהם בסופו של דבר לא מגיעים או מגיעים באיחור רב לכנסת

תומר רוזנר:  מה לוח הזמנים שהשרה שמה לעצמה לעניין הזה? השאלה השנייה היא לגבי תקציב 23-24, שיגיע לכנסת בקרוב, מה הם התקציבים והתקנים שמוקדשים, לא שהם חלק מאגף אחר או פעילות אחרת, אלא מוקדשים לנושא האקלים?     

עידית סילמן: אז אני רק אגיד שלוח הזמנים שלנו, תראו, יש לנו את ה-COP בדובאי עוד מעט, שאנחנו מאוד שמחים עליו

עידית סילמן:  זה כמו ועידת גלזגו שהייתה

עידית סילמן:  בסוף כל מדינות העולם מגיעות לשם

עידית סילמן:  את מדינות העולם מאוד מעניין האקלים, ומה אנחנו גם כמדינה עושים, ולכן אנחנו מחכים להגיע לשם - - -     

יעקב אשר: שירי ביקש שתהיה נציגות של הכנסת

עידית סילמן: יש נציגות של הכנסת, יש נציגות של כמעט כל משרדי הממשלה, של נשיא המדינה, של ראש כממשלה

עידית סילמן:  אני חייבת לומר שלנשיא המדינה יש את פורום האקלים של בית הנשיא והוא פורום מאוד מאוד רחב ודב חנין יושב איתנו על זה

עידית סילמן:  אגב, דב חנין הוא זה אמר לי; "תקשיבי, גם ג'ון קנדי, כשהוא אמר שהוא יטיס חללית לירח תוך עשור, הוא לא ממש ידע איך הוא יעשה, אבל הוא הציף יעד שאפתני והוא בסוף גם עמד בו ותוך פחות מעשור הייתה חללית בירח"

עידית סילמן:  אז כן, להציב יעדים שאפתניים זה לא דבר שאנחנו, בתור מדינה מפותחת, לא יכולים לעשות ולא יכולים לנסות לפחות לעמוד בהם בצורה מדורגת

עידית סילמן:  אני רק אגיד שכן, שכל אחד, כל משרד צריך להקצות משאבים מתוך המשאבים שלו

עידית סילמן:  זה נכון, זה צריך להיעשות בצורה מדורגת וגם אנחנו הקצאנו את הדברים שאנחנו רוצים לעשות, ותכף אנחנו נרחיב איך הם אמורים להיראות

עידית סילמן:  אז עד ה-COP אני מקווה שאנחנו נהיה במקומות האלה

עידית סילמן:  ה-COP בנובמבר

עידית סילמן:       ואני רק אגיד, לפני שנעבור לתמחור פחמן, ויובל ידבר עליו, כשדיברת על משרד האנרגיה ובכל הקשור לאנרגיות מתחדשות, ויש לנו את זה באנרגיה מאופסת פליטות במחרב העירוני

עידית סילמן:  תראו, בסוף אנחנו מאוד מאמינים באנרגיות מתחדשות, אבל צריך לעשות את השילוב הזה של אנרגיות מתחדשות בתוך השטחים הפתוחים ובמינימום פגיעה בטבע ובסביבה

עידית סילמן:  ולכן, אנחנו כמשרד נמצאים כאן, כדי לשמור כל הזמן על האיזונים והבלמים

עידית סילמן:  אני אתן דוגמא אחת מדיון שהיה לנו מול משרד האנרגיה, בשבוע וחצי האחרונים, לגבי הפאנלים הסולאריים

עידית סילמן:  אנחנו יודעים שהיום זה אחד מהסוגים של האנרגיות המתחדשות, ומבחינת משרד האנרגיה, הם חושבים לרדת לנגב ולהתחיל לרצף פאנלים סולאריים

עידית סילמן:      אנחנו, בתור המשרד להגנת הסביבה, שחשוב לנו להגן על השטחים הפתוחים והטבע במדינת ישראל, אומרים רגע

עידית סילמן:  קודם כל נעשה שימוש במבנים, בשטחים הבנויים ובדו-שימוש נייצר שם, נמלא את השטח הזה, ננצל אותו לפאנלים סולאריים, ורק אחר כך נלך אל עבר השטחים הפתוחים שהם רחוקים יותר, שההולכה של חשמל משם תעלה לנו מיליונים של שקלים, וגם אנחנו לא ננצל את כל החשמל שיגיע משם כי הרבה ילך לאיבוד בדרך

עידית סילמן:  אנחנו מבינים שבאזורים כמו גוש דן, כמו ירושלים, כמו יהודה ושומרון אפילו, יש רשת

עידית סילמן:  יש רשת של חשמל, וזה הרבה יותר נכון לנצל את החשמל במקום אחד, מתוך שטח בנוי ומתוך הקירוי של הגגות של הבתים, של השטחים, של בתי קברות, של בתי עלמין, לא משנה מה, ורק אחר כך ללכת לעבר השטחים הפתוחים

עידית סילמן:  אז זה לדוגמא איזונים ובלמים, שאנחנו, בתור המשרד להגנת הסביבה, מגיעים ומניחים את זה לפתחם של המשרדים האחרים, וגם אומרים להם איך אנחנו רואים לנכון לעשות את התהליכים האלה של שימוש באנרגיות מתחדשות בצורה שהיא טובה יותר והיא משלבת את ההתחשבות בסביבה

יעקב אשר: אם לדוגמא, מהישיבה הקודמת שלנו, שמה שמתברר שנושא ההסדרה שדיברת עליו מקודם לגבי נושאים אחרים, ההסדרה של החשמל מול רשות חשמל, או כמה יקבלו אותם אלה שמפעילים, אין להם ודאות

יעקב אשר:  ולכן, הרבה מאוד מקומות שאפשר - - -     

עידית סילמן: אתה מדבר על האנרגיות המתחדשות

יעקב אשר: כן בדיוק

יעקב אשר:  הרבה מאוד מקומות

יעקב אשר:  וזה אפילו לא תלוי בך

יעקב אשר:  אפילו משרד האנרגיה היה חסר אונים בעניין הזה

עידית סילמן: נכון

עידית סילמן:  אני רק אגיד שאנחנו לדוגמא, כשאנחנו חושבים על איך מייצרים אנרגיה מפסולת, שזו המטרה שלנו ואנחנו הולכים למתקני הקצה, אז גיא יושב עם רשות החשמל, ועם האוצר, ועם הנציגים, כדי לייצר את ההסדרה התעריפית הזו בצורה בטוחה, וודאית - - -     

יעקב אשר: שהיא לטווח זמן

יעקב אשר:  שאנשים יוכלו לבנות על זה כלכלית

עידית סילמן: 25 שנים קדימה, שמהווה ודאות כלכלית למשק, למי שיבוא וישקיע במתקן כזה

עידית סילמן:  זה מה שאנחנו מבקשים מהמשרדים האחרים, שגם יעשו

עידית סילמן:  צריך לעשות עבודה, כדי להביא וודאות כלכלית, משקית, באמצעים האחרים של אנרגיות מתחדשות

עידית סילמן:  כשמבינים אנרגיה מתחדשת, זה לא רק לרצף את הנגב בפאנלים סולאריים, לא

עידית סילמן:  זה לעשות עבודה - - -     

קריאה: כולם חכמים גדולים

יעקב אשר: חבר'ה, אני רואה את כולכם

עידית סילמן: לא כולם חכמים גדולים, הכול בסדר

יעקב אשר: תקשיבו

יעקב אשר:  אתם עובדים על אנרגיה ירוקה, אבל, תקשיבו אליי, אני אומר עוד פעם

יעקב אשר:  עלו פה כמה נושאים

יעקב אשר:  היה פסולת, יש הרבה אנשים שרוצים לדבר על פסולת, יש אנשים שרוצים לדבר על אנרגיה

יעקב אשר:  היא תענה על הכול כשהיא תסיים את הסבב

קריאה:  אוניברסיטת בר אילן עשתה מחקר, שגם משלב אנרגיה מתחדשת - - -     

עידית סילמן: לא אמרנו שלא

עידית סילמן:  אנרגיה מתחדשת - - -     

יעקב אשר: אדוני הנכבד, אני מבקש

עידית סילמן: תקשיבו רגע, אני חייבת להגיד משהו

יעקב אשר: רגע, שנייה, שני קולות לא נשמעים

יעקב אשר:  בסוף הדיון, בסוף הסקירה של השרה, יהיו שאלות, יהיו חברי כנסת שידברו ואנשים מהציבור

יעקב אשר:  חבל על הזמן

יעקב אשר:  תרשום לך את השאלות כדי שלא תשכח

עידית סילמן: כשאנחנו מדברים על כלכלה מאופסת פליטות, אני אומרת שצריך ללכת לכיוון של אנרגיות מתחדשות

עידית סילמן:  לא אמרנו שלא

עידית סילמן:  בסדר? השאלה היא איך הולכים

עידית סילמן:  האם אני קודם כל מנצלת את רשת ההולכה והחשמל שיש לי בגוש דן, ביהודה ושומרון ובירושלים, ומנצלת את השטחים הבנויים ואת הדו-שימוש, או שאני ישר הולכת לרצף את הנגב בפאנלים סולאריים? אני טוענת, כמשרד הגנת הסביבה, שזה יותר כלכלי, יותר נכון וגם יותר סביבתי

עידית סילמן:  כי לעשות את זה ישר בדרומה של הארץ, ולרצף, אגב, גם לרצף בפאנלים סלולאריים לא מונע את הפליטה של גזי חממה

עידית סילמן:  לייצר רשת הולכה מהדרום למרכז עולה גם הרבה כסף

עידית סילמן:  אז אנחנו רק אומרים שאפשר לעשות גם וגם

עידית סילמן:  ההיבטים הסביבתיים שלנו, אנחנו מכניסים אותם לשיקולי הדעת של המשרדים השונים

עידית סילמן:  זה המקום שלנו, בסדר? תמחור פחמן, אני אשמח שיובל יתייחס לזה

עידית סילמן:  יובל, בבקשה

יובל צלנר: כן, בוקר טוב

יובל צלנר:  אני יובל לסטר, סמנכ"ל אסטרטגיה במשרד להגנת הסביבה

יובל צלנר:  אנחנו מקדמים, בשנים האחרונות, בממשלה, את העקרון של תמחור הפחמן

יובל צלנר:  הרעיון שלו הוא בעצם להפנים את העלויות החיצוניות של פליטות גזי חממה, כך שהמזהם ישלם

יובל צלנר:  עקרון מאוד פשוט וברור

יובל צלנר:  זה מנגנונים שקיימים בכל מדינות ה-OECD היום כבר, חוץ מבישראל ובטורקיה, ואנחנו העברנו החלטת ממשלה כדי לקדם מנגנון תמחור פחמן גם בישראל

יובל צלנר:  מהסיבה הפשוטה ביותר, זה הדבר הנכון כדי להצמיח את המשק, כדי להניע פה כניסה מסיבית ומהירה יותר של אנרגיות מתחדשות, ושתיים, אם אנחנו לא נעשה את זה, מהר מאוד יחייבו אותנו לעשות את זה

יובל צלנר:  כבר באוקטובר 2023 נכנס באירופה מנגנון למיסוי בגבול על פליטות פחמן

יובל צלנר:  החברות בישראל, מרשימה כרגע מצומצמת, שתלך ותתרחב, יהיו מחויבות לדווח על פליטות הפחמן שלהן, וב-2026 לשלם על הפליטות האלה, לאיחוד האירופי

יובל צלנר:  לכן, אנחנו חושבים שנכון להקדים את זה

קריאה: מה לוח הזמנים שלכם?     

יובל צלנר: אז יש שתי פעולות קונקרטיות שאנחנו עכשיו עוסקים בהן

יובל צלנר:  אחת, איך להשתמש בכספים שמגיעים ממנגנון הפחמן, כפיצוי לאזרחים ולתעשייה

יובל צלנר:  מבחינת המשרד להגנת הסביבה זה כסף שנועד לייצר מנוע צמיחה לכלל האוכלוסייה

עידית סילמן: אני רק אוסיף עליו

עידית סילמן:  בסוף כל העולם מדבר על תמחור פחמן ואנחנו בסוף נקבל את זה באירופה, ברמת מיסים שאנחנו נצטרך לשלם, אז אין לנו ברירה ואנחנו צריכים לנוע לכיוון הזה

עידית סילמן:  אני כן אדבר על הנושא של היערכות שינויי האקלים ברשויות המקומיות

עידית סילמן:  שאל תומר, ובצדק, מה עושים בסופו של דבר? אז אנחנו, גם בשנת 2022, תמכנו בהכנת תוכניות ברשויות המקומיות, לשינויי האקלים, בכל רחבי הארץ, כדי לנסות לסייע להן לקדם פתרונות לנושא הזה

עידית סילמן:  כן אני אתן את הדבר הבא, מפות סיכוני אקלים, שאני אשמח שנגה תדבר עליו, כי נגה עובדת עליו מאוד קשה

עידית סילמן:  בסוף, אתם שואלים איך לוקחים את האקלים ומורידים אותו לרמה הפרקטית

עידית סילמן:  זוכרים שדיברתי איתכם בהתחלה על זה שאנחנו כמשרד צריכים להיות מאוד רלוונטיים לשלטון המקומי והאזורי בישראל, ולאזרח הפשוט, אז איך האקלים הגדול הזה, בסוף רלוונטי לנו לאזרחים? איך אנחנו מורידים את זה? אנחנו נראה מפות סיכונים

עידית סילמן:  אנחנו היום מנהלים לרשויות המקומיות, תמיכה וידע של מפות סיכונים

עידית סילמן:  נגה, אני אשמח שתרחיבי

יעקב אשר: תרחיבי בקיצור

נגה קרונפלד שור: אני אעשה את זה מאוד מהר ואני אשמח להסביר למי שירצה לשמוע, אחר כך

נגה קרונפלד שור:  למעשה כשאנחנו מסתכלים על היערכות לשינויי אקלים, אנחנו רואים שהעולם נמצא בפיגור מאוד משמעותי והאסונות הולכים ונעשים דחופים יותר וקיצוניים יותר, ועולים בחיי אדם ובנזקים לסביבה, לכלכלה, ובעצם לתפקוד שלנו ולחיים שלנו

נגה קרונפלד שור:  כדי להיערך לשינויים האלה, אנחנו חייבים להבין ברמה מרחבית, ברזולוציה מאוד גבוהה, מה הסיכונים, ולא רק מה הסיכונים , אלא גם מה הרגישות לסיכונים האלה

נגה קרונפלד שור:  מי נחשף לסיכונים, מה יכולת ההתמודדות שלו, מה יכולת ההתאוששות שלו מהסיכונים

נגה קרונפלד שור:  ולכן, זה דורש איסוף וניתוח נתונים ברמה מרחבית גבוהה, כולל תחזיות לפי ה-IPPC

נגה קרונפלד שור:  מה שאנחנו עושים זה בעצם לייצר מפות פגיעות לשינויי אקלים ברזולוציה מרחבית גבוהה, שיאפשרו קבלת החלטות מבוססת ידע, בכל הסקטורים ובכל הרמות

עידית סילמן: מה זה אומר? זה אומר - - -     

יעקב אשר: לא רק מבוססת ידע, זה גם סדרי עדיפויות

עידית סילמן: זה אומר שהרשות מקבלת מאיתנו את האיים החמים שלה בתוך הרשות

עידית סילמן:  זאת אומרת, אזורים שבהם יש מיקוד של אזורים חמים, שבהם לדוגמא - - -     

יעקב אשר: כמו כבישים אדומים בתאונות

עידית סילמן: הרשות בודקת ואומרת "פה, אני לא בונה גן ילדים, כי לא טוב לבנות פה גן ילדים", או "פה אני צריכה לעשות הצללה וקירוי במרחב העירוני"

עידית סילמן:  יש לנו פרויקט מדהים, שעוד מעט נטע, מהחוסן האקלימי, תספר עליו, על קירוי והצללה במרחב העירוני שעשינו, עם קול קורא לרשויות המקומיות בתחום הזה

עידית סילמן:  ולכן, כשרשות מקבלת ממני מפה של הצפות, איפה המקומות המועדים לפורענות, מפות של איים חמים, היא יודעת לעשות תכנון עירוני טוב יותר

עידית סילמן:  אגב, לא רק הרשויות המקומיות מקבלות את זה מאיתנו, אלא גם מוסדות תכנון, צה"ל

עידית סילמן:  יש הרבה שיתופי פעולה נוספים אחרים

עידית סילמן:       אנחנו נדלג הלאה, אגב, אנחנו שותפים בכל הנושא של האקלים, טכנולוגיית אקלים עם רשות החדשנות

עידית סילמן:  יש לנו הרבה פרויקטים שאנחנו מנהלים יחד איתם

עידית סילמן:  אנחנו הלכים להרחיב את זה, אנחנו והלכים לעשות שולחנות עגולים לכל העולם הזה, שמדבר כמה צעדים קדימה

עידית סילמן:  כל היזמים, החדשנים, הטכנולוגיים למיניהם, אתם מוזמנים אלינו, יש לכם כר פורה, שולחן עגול, גם במה, נשמח לסייע ולצרף אתכם לפעילויות שלנו, שנגה בעצם מנהלת מול רשות החדשנות

עידית סילמן:  יש לנו את הדזרט-טק, שהיינו שמחים להרחיב עליו עוד הרבה דברים יפים, אבל זה לדיון אחר בנושא אקלים שאולי יו"ר הוועדה ייעד לנו

עידית סילמן:      אז, כן להסדרה החכמה

עידית סילמן:  תראו, כשאומרים שהמשרד שנים תקע מקלות בגלגלים, או היה רגולטורי מידי, או בירוקרטי מידי, בשביל זה הבאנו את ההסדרה החכמה

עידית סילמן:  ההסדרה החכמה בעצם מדברת על כמה דברים

עידית סילמן:  היא מדברת על רישוי סביבתי, רפורמה ברישוי משולב בתעשייה, מדברת גם על רפורמה ברישוי העסקים, גם הטרנספורמציה הדיגיטלית - - - הבאתי את כל הצוות הבכיר פה של המשרד כדי שאם תהיה שאלה אחר כך, אתה תוכל גם לבוא אלינו באופן אישי למשרד וניתן לך מקום

עידית סילמן:  אנחנו שמחים לארח את כולם אצלנו, לכולם יש מקום

עידית סילמן:       אז בסוף, הרפורמה ברישוי המשולב זה בעצם הרישוי הסביבתי

עידית סילמן:  היום יש חקיקה שהיא מבוזרת, היא מיושנת יותר, מפעלים מקבלים גם הוראות סביבתיות שמפוצלות על כמה היתרים סביבתיים שונים שאין בהם הרבה פעמים תיאום

עידית סילמן:  יש גם רישיון עסק, גם היתרי רעלים, גם היתרי פליטה

עידית סילמן:  הרבה פעמים הם מטופלים על ידי גורמים שונים ולוחות זמנים שונים

עידית סילמן:  התהליכים האלה, חלקם ממוחשבים וחלקם לא

עידית סילמן:  ארגון ה-OECD כבר דיבר על רישיון משולב אחד, הוליסטי, שמבוסס על אות הטכנולוגי המיטבי וזמינה

עידית סילמן:  אנחנו בתוך חוק ההסדרים, והתקציב הקרוב, שהחקיקה הזאת גם מגיעה לפתחה של הוועדה פה בכנסת, ואנחנו נשמח על הקידום שלה עד הסוף, כי באמת הקדשנו לזה גם משאבים

עידית סילמן:  170 מיליון שקלים כדי להפחית רגולציה ובירוקרטיה ובאמת להסיר חסמים לתעשייה, שתוכל לעבוד מולנו בצורה מסודרת ומאורגנת, ולא מבוזרת

עידית סילמן:  צריך לומר שהתחייבו לזה עד 2011, ועד היום הרפורמה לא הובאה לאישור הכנסת

עידית סילמן:       היום, אני שמחה לומר שאנחנו מביאים אותה לאישור הכנסת בחוק ההסדרים

עידית סילמן:  באמת, יש כאן יותר מ-50 תקנים שנכנסים לתוך האירוע הזה

עידית סילמן:  הכול יהיה בתוך טרנספורמציה דיגיטלית מאוד מסודרת, מערכת ליבה שתנהל את זה בצורה מסודרת, תייעל את הרישוי הסביבתי, תפחית בירוקרטיה, ותייצר ודאות לתעשייה, שהיא מאוד מאוד חשובה

עידית סילמן:  זה מעודד גם השקעה של פתרונות סביבתיים ארוכי טווח

עידית סילמן:  בנוסף למערכת הליבה ולרפורמה ברישוי המשולב, יש רפורמה ברישוי עסקים

עידית סילמן:  הרפורמה נועדה לשפר ולייעל את כל הליכי הרישוי של העסקים, ולהקל עליהם

עידית סילמן:  לכל מיני שמעוניין לפתוח עסק - - -     

יעקב אשר: דווקא שם, גבירתי, לא הכול

יעקב אשר:  תראי הפסקנו כבר לדון בהרבה מאוד דברים, והכל נכנס לסדרה של מעקב, מה שנקרא

יעקב אשר:  אבל, אנחנו גם זוכרים שברישוי עסקים, היה איזה רב משרדי בהרבה משרדים

יעקב אשר:  יש מקומות שהתקדמו מאוד מאוד בהסדרה של המפרטים האחידים, ודווקא המשרד להגנת הסביבה, אני מדבר איתך על הישיבה שהייתה לפני חודש וחצי, עוד כשלא ידעת איפה החדר שלך בדיוק, אז דווקא המשרד להגנת הסביבה נמצא די בפיגור

יעקב אשר:  חלק מהדברים, הייתה גם הבטחה לתקן, אם אני זוכר נכון - - -     

עידית סילמן: אז אנחנו מכניסים את זה

יעקב אשר:   ואנחנו פנינו לאוצר, אבל אתם צריכים להוציא דגל אדום - - -     

עידית סילמן: אז אנחנו נלחמנו על זה באוצר

יעקב אשר:  כי הנושא הזה

יעקב אשר:  רגע

יעקב אשר:  למה זה חשוב, הרפורמה של רישוי העסקים היא אחת המטרות הכי חשובות בכלכלה של מדינת ישראל, והכי משפיעות על הכלכלה

יעקב אשר:  ולכן, הדבר הזה הוא מאוד חשוב

עידית סילמן: אז לשם אנחנו הולכים ואנחנו נלחמנו בשביל זה

עידית סילמן:  בסוף זה תנאי רישיון אחידים

עידית סילמן:  הפחתת נטל על עסקים

עידית סילמן:  לשם אנחנו הולכים

עידית סילמן:  אני כן חייבת להגיד לכם, בדבר האחרון בהיבט הזה של ההסדרה החכמה

עידית סילמן:  אתם רואים את היועצים הסביבתיים לוועדות התכנון

עידית סילמן:  אחד מהדברים הגדולים, שישבו גם עלינו בתוך חוק ההסדרים והתקציב, כי זה היה שם, כן, אני רוצה להגיד שהצלחנו

עידית סילמן:  כי גם כאן זה נשאר בסמכות המקצועית והבלעדית של המשרד שלנו

עידית סילמן:  ולפי הסיכום עם משרד האוצר, אנחנו נפעיל את היועצים הסביבתיים

עידית סילמן:  זה היה מאבק איתנים שגם אותו צלחנו

עידית סילמן:  אנחנו גם פה, נביא סיוע למשק, כי גם אנחנו נקצר ונעמוד בלוחות הזמנים, וגם לצורך הייעול הזה קיבלנו עוד תקציבים, כסף מהאוצר כדי לנהל את המערכה הזאת

עידית סילמן:      בסוף, המשרד, צריך לומר, נותן את המצפן הסביבתי בתוך וועדות התכנון

עידית סילמן:  נותן את ההיבטים הסביבתיים שחשובים מאוד לאזרח בחיי היום-יום שלו

עידית סילמן:  זה מצפן וזה גם מצפון

עידית סילמן:  אנחנו חושבים שאנחנו מאזנים ומבקרים בין השטח שבו עושים פיתוח, לבין השטח הפתוח, לבין השטחים הנכונים במדינת ישראל שבהם צריך לעבוד

עידית סילמן:  בסוף, אנחנו נהדק את לוחות הזמנים, גם נייעל תהליכים, בזכות ההסכמים שהגענו אליהם באוצר, וגם נמשיך להיות הגורם העיקרי בתכנון הסביבתי

יעקב אשר: אפרופו, המצפן הסביבתי שלי רוצה לשאול שאלה

תומר רוזנר: למיטב הבנתינו, המשרד קיבל הרבה תקנים ויקבל גם במסגרת חוק ההסדרים

עידית סילמן: אחרי שתעבור החקיקה, אחרי שתסדירו

תומר רוזנר: אבל המשרד מתקשה לאייש תקנים מקצועיים בימים אלה

עידית סילמן: לכן, הבאנו גם מתווה המומחים

תומר רוזנר: רגע, השאלה היא, אחד המפתחות החשובים להצלחה בנושא של הסדרה חכמה והפחתת הבירוקרטיה וכולה, זה באמת אותו נושא של איוש תקנים מקצועיים וכולה, אז איך אתם מתכננים להתגבר על הקושי שלכם לגייס אנשים מקצועיים?     

עידית סילמן: כשאני נכנסתי למשרד, ראיתי שיש הרבה תקנים שאינם מאוישים

עידית סילמן:  תראו, בסוף יש מחיר מסוים שמסוגלים לשלם בשירות הציבורי

עידית סילמן:  ואנחנו מבינים שמדענית ראשית, כמו נגה לדוגמא, שעושה באמת גדולות בעולם, אם אנחנו רוצים שהיא תעבוד אצלנו קצת ותעזור לנו, אז בסוף אנחנו צריכים גם לתת את הבטחון הבסיסי הזה

עידית סילמן:  היא עובדת אצלנו מצאת החמה עד צאת הנשמה, ועושה עבודה אדירה, ולכן הבאנו בתוך התקציב גם מתווה מומחים

עידית סילמן:  זה כדי לסייע לדוקטורים, לפרופסורים, לאנשים שיושבים אצלנו ומשקיעים את עצמם לדעת

עידית סילמן:  לא רק הם, גם הרבה אנשים בתחומי הרישוי והאכיפה, וכלל האנשים

עידית סילמן:  כן, אפשר לומר, הצלחנו להביא תקציב טוב למשרד, גם ברמת הבסיס וגם ברמת התוספתי

יעקב אשר: ועדיין ההמלצה שלנו היא שתאיישו את זה

יעקב אשר:  עדיין אנחנו רואים את זה בהרבה מאוד משרדים

יעקב אשר:  הרבה החלטות שהיו, למשל, בנושא הדרכונים במשרד הפנים החליטו להביא 40 משרות ולוקח זמן לגייס אנשים

יעקב אשר:  אני חושב שאתם צריכים פשוט להיערך לזה

יעקב אשר:  אנחנו נעביר את החקיקה בסוף

יעקב אשר:  כשאנחנו נעביר את החקיקה גם ייכנס לתוקף עניין התקנים

יעקב אשר:  ולכן, אתם צריכים להתחיל לראות, לסגור את הדברים הללו כדי שלא ייקח לכם אחר כך עוד שנה כדי להביא את האנשים לעניין הזה

גיא סמט: ההסכם כרגע - - -     

יעקב אשר:  אני לא יכול פה, מהשולחן הזה, לנהל את כל המדינה

יעקב אשר:  מספיק לי חצי מדינה לנהל

גיא סמט: מה שהשרה ענתה לגבי מתווה המומחים, זה רמת שכר שונה

גיא סמט:  היא לא רמת שכר שמגייסים לפי דרגה, אלא לפי מומחיות

גיא סמט:  ואז, רמות השכר הן קצת יותר אטרקטיביות

יעקב אשר: אז התכוונתי שתנצלו את הזמן, בלשבת היום מול האנשים מתאימים

יעקב אשר:  שבו מול האוצר

עידית סילמן: אנחנו כבר ישבנו אתמול

יעקב אשר: תגידו להם "במקום 6 אנשים לא מקצועיים, תן לי 4 מקצועיים"

גיא סמט:  האוצר נתן לי לנהל את הדברים האלה בסיכום תקציבי

יעקב אשר: אם אתה צריך עזרה, תקרא לי

יעקב אשר:  הלאה

עידית סילמן: אוקיי, אנחנו נעבור לדבר הבא

עידית סילמן:  סביבה קרובה ועירוניות בריאה

עידית סילמן:  בסוף, תשמעו, מה שמשפיע על החיים של כולנו, זה הסביבה הקרובה שלנו, ואיך שהיא מנוהלת ואיך שהיא מתנהלת

עידית סילמן:  אנחנו נכנסים לשנה שבה יש בחירות לשלטון המקומי ואזורי במדינת ישראל

עידית סילמן:  בסוף, אני רוצה לומר לכם, כולם נבחרים כמעט בתוך הקמפיינים שלהם, על ההיבטים הסביבתיים שקרובים לבית, שרלוונטיים לחיי התושבים במדינת ישראל

עידית סילמן:  אנחנו רואים את זה בשטח, כשאנחנו יוצאים לבקר בכל רשות מקומית

עידית סילמן:  אנחנו שומעים מהתושבים ומראש הרשות מה חשוב לו ומה נמצא על סדר היום במיקוד, כדי שהוא יצליח או לא יצליח בקמפיין הקרוב

עידית סילמן:  וזה לא רק ממנו, זה גם מאלה שמתמודדים סביבו

עידית סילמן:       הנושא של איכות החיים של התושבים, ההיבטים הסביבתיים, הם אלה שנמצאים במיקוד

עידית סילמן:  לכן, זה אחד הנושאים שנמצאים במיקוד אצלנו, כי אנחנו רוצים בסוף להוסיף טוב לאזרח הפשוט, ובאמת לנהל את הסביבה שלו בצורה הכי טובה

עידית סילמן:  שמנו במיקוד הראשון את מפרץ חיפה, היה להם דיון שלם פה על מפרץ חיפה, בתוך הוועדה

עידית סילמן:  היו לנו כמה נציגים מהמשרד

שולמית שולי נזר: בעקרון יש החלטה לפנות את התשתיות במפרץ חיפה

שולמית שולי נזר:  זה מחייב היערכות מאוד משמעותית כדי לייצר פתרונות ביניים לאספקה של הדלקים, שבקרוב אנחנו מקווים שייעלמו מהעולם, ועדיין צריך אותם לתקופת ביניים

יעקב אשר: השאלה אם יש דבר כזה שנקרא "ייעלמו מהעולם"?     

נאור שירי: יש תאריך?     

יעקב אשר: סליחה

יעקב אשר:  עוד פעם אחת שאתה מפריע, אני מוציא אותך החוצה

שולמית שולי נזר: אז יש צוות משמעותי בראשות משרד האוצר שעובד על קידום ההסכמים עם קבוצת בזן וכולה

יעקב אשר: אוקיי, אנחנו כבר קיבלנו סקירה מלאה על זה

עידית סילמן: אז אני רק אגיד שמה שקורה בחיפה, זה לא רק חיפה, יש לנו את אשקלון ויש לנו את חדרה, ויש לנו את אשדוד

עידית סילמן:  כל הערים שהן מרובות תשתיות לאומיות, שאנחנו כמשרד, הערים האלה חשובות לנו

עידית סילמן:  אחד, שלא יציפו אותם בעוד תשתיות לאומיות, כי יש נטייה כזאת

עידית סילמן:  התחנה נמצאת אצלכם, אז בואו נכניס לכם עוד משהו, גם נמל תעופה

עידית סילמן:  אנחנו נמצאים עם הערים האלה ותומכים בהן, ומנסים לסייע להן בניהול היום-יומי

עידית סילמן:  וגם, לערים נוספות

עידית סילמן:  כי בסוף, זה חיי היום-יום של התושבים

יעקב אשר: אוקיי, אני רק רוצה לומר משהו לגבי העניין

יעקב אשר:  לא נפרט עכשיו, כי באמת דיברנו על זה בהרחבה בישיבה שהייתה

יעקב אשר:  שוב, הישיבה הבאה הולכת לעסוק בזה

יעקב אשר:  אדוני המנכ"ל, הישיבה הבאה הולכת לעסוק בנושא מפרץ חיפה

יעקב אשר:  קבענו ארבע או חמש ישיבות מעקב על נושאים שונים

יעקב אשר:  יש את נושא הבינוי, יש נושאים אחרים, ויש את הנושא של פינוי התעשיות הללו, שזו הישיבה הבאה

יעקב אשר:  אני כן רוצה לומר רק דבר אחד, ולזה כן צריך לשים לב

יעקב אשר:  כשמדברים על העתקה של התשתיות הללו, או של הורדה שלהן או צמצום, הרי בסוף תמיד נשאר גם אחסנה, והולכים להביא בייצוא וכולה

יעקב אשר:  אני, אבל, לא רוצה לגרום לכך, ואנחנו נשים עין גם בדיונים, שהפתרונות שהביאו או שיביאו, הם לא פתרונות שיזהמו במקומות אחרים

יעקב אשר:  פה אתם צריכים להיות

יעקב אשר:  שומר הסף

עידית סילמן: אנחנו נמצאים שם כשומר סף

יעקב אשר: אתם צריכים להיות שומר הסף שלנו, בעניין הזה

יעקב אשר:  ואני רוצה לשמוע את הדעה שלכם, כי יש כל מיני רעיונות על איך מעבירים את הזקיקים שיבואו, וזה יגיע לאזור שם של עמק האלה

יעקב אשר:  ומקומות כאלה

עידית סילמן: אז לשם כך, כבודו - - -     

יעקב אשר: שאני לא יודע אם זה חכם להתחיל להעביר בכל הארץ

גיא סמט: אנחנו לא בטוחים שצריך את כל היקף ההשקעה הזה

גיא סמט:  אתה רואה - - -     

יעקב אשר: אני בדגש על העניין הזה

יעקב אשר:  לא פותרים בעיה - - -     

עידית סילמן: באיוולת אחרת

יעקב אשר: בפתיחה של בעיה אחרת

עידית סילמן: אני רק אומר שבשביל זה אנחנו נלחמנו בחוק ההסדרים, על היועצים הסביבתיים בוועדות התכנון

עידית סילמן:  כי אנחנו צריכים להיות במקומות האלה, אנחנו שמרי הסף של האזרחים במדינת ישראל

עידית סילמן:  אז רק אני אומר, ערים שקטות

עידית סילמן:  יובל, בבקשה

יובל צלנר: נושא הרעש בערים הוא אחת הסוגיות הכואבות ביותר לאזרחי מדינת ישראל

יובל צלנר:  למשטרה לבד, מגיעות 300,000 פניות בשנה מאזרחים, על רעש

יובל צלנר:  ויש עוד עשרות אלפי פניות שמגיעות לרשויות המקומיות ועוד אלפי פניות שמגיעות למשרד

יובל צלנר:  הנושא הזה הוא לא רק נושא של איכות חיים, הוא נושא של בריאות

יובל צלנר:  הוא פעם אחת בריאות, כי חשיפה ממשוכת לרעש גורמת להשפעות בריאותיות שונות על הציבור, ופעם שנייה, רעש קיצוני גם מייצר אזורי אלימות בין אזרחים בישראל

יובל צלנר:  אנחנו חווינו את זה גם בעבר

יובל צלנר:  ולכן, המשרד שם השנה פוקוס על נושא ההתמודדות עם הרעש בערים

יובל צלנר:       עיקר ההתמודדות שלנו היא על ידי שימוש בטכנולוגיות מתקדמות לפריסת גלאים, גלאי רעש, בנקודות שונות ברחבי ישראל

יובל צלנר:  אנחנו מתחילים עם מספר ערים, שהגלאים האלה אמורים גם לספק מידע על רמות הרעש השונות, וגם לתת מידע מקדים לפעילות שבה יהיו מוקדי רעש בעייתיים, כדי שנוכל לאכוף יותר טוב

יובל צלנר:  בנוסף לזה, אנחנו מייצרים כלי אכיפה, מצלמות אקוסטיות שיהיו כלפי רכבים ועוד דברים רבים אחרים

יובל צלנר:  אנחנו נשמח לבוא ולהציג תוכנית מסודרת גם בוועדה

עידית סילמן: רק אני אוסיף על יובל, שבאמת בחוק התשתיות הלאומיות, אנחנו מאוד נלחמנו על חוק הרעש, ועל השימור באמת לטובת התושבים

עידית סילמן:  אתם תסבירו אחר כך מה אומר חוק התשתיות הלאומיות, שבעצם נכנסות כאן תשתיות לאומיות גדולות של מדינת ישראל, ובאמת הופכת להיות מנהלת אחרת שמנהלת אותם והם פטורים מהרבה דברים

נאור שירי: אבל הופקעה סמכות האכיפה של הרעש

עידית סילמן: בתוך כל הדבר הזה, אני צריכה לומר שיש לנו מאבק שעדיין לא צלחנו אותו, ואנחנו נשמח לעזרה לש כולכם בהיבט הזה

עידית סילמן:  זה חוק אוויר נקי

נאור שירי: רגע, רגע יש לי שאלה על הרעש

נאור שירי:  מה זה מצלמות? גלאים? תאמין לי, אני לא שואל סתם שאלות

נאור שירי:  כל שאלה שלי אתה נותן איזה גיחוך קטן, ואני יודע מה אני שואל

עידית סילמן: נאור, אלה הבדיחות הפנימיות שלנו

גיא סמט: חלק מהאמצעים הטכנולוגיים שאנחנו בוחנים היום בפיילוטים זה מצלמות אקוסטיות שאנחנו נשים, בשלב הראשון בצמתים בישראל, שהמטרה שלהם היא לצמצם את אחת התופעות הרעות החלות בישראל, של שימוש בצופר בניגוד לחוק

גיא סמט:  המצלמות האלה מנוסות במספר ערים בעולם בהצלחה מאוד גדולה, כדי לצמצם את התופעה

יעקב אשר: ואתה יכול לשלוח על זה דו"ח?     

נאור שירי: רגע, זה רק הצופר, נכון? זה בפריז

נאור שירי:  בפריז שמו

גיא סמט: לא רק, בניו יורק גם

נאור שירי: בסדר אני מדבר על רעש מתוצאה של אגזוזי לחץ, מתוצאה של שיפורים לא חוקיים

נאור שירי:  למה אין חקיקה סביב זה? אני לא מדבר על מצלמה

עידית סילמן: החקיקה קיימת

יעקב אשר: הוא אומר לך שיש

נאור שירי: שאני אשאל את היועמ"ש? אני אשאל את היועמ"ש

נאור שירי:  למה אין חקיקה סביב הנושא הזה ואפשרת רגולציה של טכנולוגיה שיכולה לאכוף את זה?     

יעקב אשר: אומרים לך שיש חקיקה

עידית סילמן: רגע, נאור, הוא עונה לך

גיא סמט: קודם כל, הטכנולוגיות היום שמנוסות, הן כלפי צופרים, ויש עכשיו כמה טכנולוגיות שמפציעות בהקשר של אגזוזים מאופנועים ומרכבים משופרים

גיא סמט:  הבעיה בישראל, היא שצריך לעשות מספר תיקוני חקיקה

גיא סמט:  יש חקיקה שנותנת את המסגרת, אבל כדי שנוכל לאכוף באמצעותה על רכבים משופרים, צריך לעשות חקיקה

עידית סילמן: יש חקיקה

עידית סילמן:  לא כולם מקשיבים לחוק

יעקב אשר: יש דבר שנקרא תיקוני חקיקה

יעקב אשר:  זאת אומרת, התאמה לכלים

יעקב אשר:  ש לך כלים חדשניים היום - - -     

עידית סילמן: אבל, כבודו, הוא אומר משהו נכון

נאור שירי: אין לכם את הסבלנות, זו הבעיה

נאור שירי:  אין חקיקה, ואני מדייק פה

נאור שירי:  אולי יש חקיקה של מסגרת שבה אפשר לייצר פתרון טכנולוגי שקיים בעולם, אבל אין אכיפה סביב זה

נאור שירי:  זאת אומרת, שהיום אם יש לך מצלמה, שאם אתה עובר מצלמת מהירות, היא יכולה לתת לך קנס, על הרעש - - -     

עידית סילמן: נאור, בוא תשמע רגע לגבי החקיקה

גיא סמט: אני רק רוצה להגיד שיש לנו מבצעי אכיפה שאנחנו עושים יחד עם משטרת ישראל, גם בסופי שבוע

גיא סמט:  בנדה, אם אתה רוצה להרחיב, היה מבצע בנתב"ג

יעקב אשר: להגיד לך שיש מבצעים הירואיים כאלה, לא

עידית סילמן: אז אני רק רוצה שנייה כן לכנס אתכם עוד פעם

עידית סילמן:  חוק הרעש הוא חשוב

עידית סילמן:  גם חוק אוויר נקי, שעובר בחוק תשתיות לאומיות

עידית סילמן:  בסוף, אני רק אומרת שחוק התשתיות הלאומיות, שעבר עכשיו בחוק ההסדרים, בסוף מקדם פרויקטים של תשתיות לאומיות בשטחי העיריות, הרבה פעמים ללא אישורים, על ידי איזושהי וועדה שעוקפת, של תשתיות לאומיות

יעקב אשר: גברתי השרה, אני מבקש

עידית סילמן: אני רק אומר, רגע, שזה יגיע לפתחכם פה בוועדה

עידית סילמן:  חוק אוויר נקי הועבר אתמול, ואנחנו כמשרד, חושבים שזה לא נכון איך שהוא עבר

עידית סילמן:  בסוף, בחוק התשתיות, אנחנו חושבים שיש כאן מערכת שצריך לנהל אותה מבחינת הסיכונים

עידית סילמן:  אנחנו לא חושבים שאפשר לנהל אותה עד אין סוף, מבחינת התחנות הפחמיות וכדומה, בזמן שהן צריכות לפעול ובזמן חירום

עידית סילמן:  הן לא יכולות לפעול איך שהן רוצות וכמה שהן רוצות בלי כללים ברורים ואמצעי אכיפה, ואנחנו מבקשים כן לתת על זה את הדעת

עידית סילמן:  זה יבוא לפתחכם בוועדה

עידית סילמן:  אנחנו מנסים לעשות כל מה שאנחנו יכולים כרגע, אל מול הנציגים שלנו באוצר, בחוק ההסדרים

עידית סילמן:  כי אנחנו ממש לא הסכמנו שזה יעבור באופן הזה

עידית סילמן:  אני חושבת שזה לא נכון

עידית סילמן:  כמו שעשינו את ההתאמות בחוק הרעש, ביקשנו לעשות את ההתאמות הנכונות בחוק אוויר נקי, וזה יגע גם לפתחכם ולפתחן של כל הרשויות המקומיות

יעקב אשר: הלאה

עידית סילמן: בוא נדלג קצת

עידית סילמן:  יש לנו גם את הבנייה הירוקה ומאופסת הפליטות

עידית סילמן:  אנחנו מקדמים בנייה ירוקה, כי בסוף היא חסכנית יותר, גם בהוצאות חשמל וגם בהוצאות המים

עידית סילמן:  אנחנו תומכים במבנה ציבור של בנייה ירוקה

עידית סילמן:  גם תחבורה בת-קיימא

עידית סילמן:  אנחנו ניתן כאן דוגמא לאנרגיות מתחדשות למימון תחזוקת שטחים פתוחים עירוניים

עידית סילמן:  בסוף, אנחנו שואלים איך אותן אנרגיות מתחדשות רלוונטיות לחיי היום-יום של התושבים

עידית סילמן:  יצאנו לפרויקט שנקרא שפ"פים (שטח פרטי פתוח), אתם יכולים לראות לפני ואחרי

עידית סילמן:  יש תמונה של הבתים המשותפים היותר וותיקים, השכונות הוותיקות ברשויות המקומיות, בשלטון המקומי, שבעצם אנחנו מרצפים, או מעל הבניינים פאנלים סולאריים, או מעל מבנה ציבור

עידית סילמן:  בעצם הפאנלים הסולאריים מהווים כלי שמשמש לנו מימון של אותם שטחים פרטיים פתוחים, של אותן גינות פרטיות משותפות

עידית סילמן:  תראו איך זה נראה לפני ואחרי

עידית סילמן:  עם מתקנים, עם גנים מסודרים

עידית סילמן:      בסוף אנחנו רוצים להיות רלוונטיים לאזרח הפשוט, ובצורה הזאת אנחנו מנכיחים את השפעות האקלים ואת היצירה הזו של האנרגיה המתחדשת לבן אדם, לאזרח

עידית סילמן:  אנחנו עוברים להגנה על הטבע הישראלי

עידית סילמן:  תראו, בסוף, הגנה על הטבע הישראלי זה אחד הדברים שחשובים לכולנו

עידית סילמן:  זו המשמעות, אחת המהויות המרכזיות של המשרד שלנו

עידית סילמן:  בסוף, יש לנו כאן גם הגנה על הסביבה הימית, ויש לנו הרבה ממנה, גם עתיד ים המלח, שיקום נחלים, טבע עירוני

עידית סילמן:  גם הנגשת הטבע והמרחבים הפתוחים לציבור

עידית סילמן:  כשאנחנו מדברים על הנגשת טבע ומרחבים פתוחים לציבור, אנחנו מדברים גם על התאמה לקהלים ולמגזרים שונים, כמו שעשינו ודווח

עידית סילמן:  וגם ניהול ממשק של חיות בר ואדם

עידית סילמן:  כל הנושא של סניטציה

עידית סילמן:  הגנה על הסביבה הימית, בנדה, אתה רוצה לתת כמה מילים על זה? בבקשה

בנימין הלוי: אנחנו, בימים אלה, מקדמים את חוק התלמ"ת

בנימין הלוי:  החוק הזה נמצא על השולחן הרבה מאוד שנים

בנימין הלוי:  יש בו מספר חסמים שאנחנו צריכים לתקף ולפתור

בנימין הלוי:  אנחנו מקווים שזה יקרה בקדנציה הזאת

נאור שירי: מה החוק אומר? מה ראשי התיבות?     

בנימין הלוי: תכנית למוכנות ותגובה באירועי זיהום ים

נאור שירי: נגיד, כל גשם ראשון?     

עידית סילמן: לא גשם ראשון, זיהום ים

עידית סילמן:  זפת

בנימין הלוי: הגשמים הראשונים הם עבודה שותפת

בנימין הלוי:  אני מדבר על אירועי זיהום ים שקורים ויקרו גם בעתיד

בנימין הלוי:  החוק הזה אמור להסדיר את כל ההתנהלות הממשלתית והעירונית באירוע כזה

בנימין הלוי:  הוא קובע, החוק קובע כללים, סמכויות, תקציבים, כוח אדם

נאור שירי: למה זה נוגע ברשויות מקומיות?     

בנימין הלוי: כי חלק מהדלק הזה שמגיע מהים, נוחת על החופים הלא מוכרזים של הרשויות המקומיות

נאור שירי: לא, ברור

נאור שירי:  למה שהם יישאו בעלות? זו הכוונה

בנימין הלוי: אנחנו עוד לא קבענו מי יישא בעלות

עידית סילמן: יש חוק גדול שנקרא חוק התלמ"ת, עם עלות מאוד גדולה, בשיתוף של השלטון המקומי

עידית סילמן:  אנחנו עוד עובדים על החקיקה זו

עידית סילמן:  צריך לומר שבסוף, ההגנה על הים ועל השטחים הפתוחים שלנו, כמו גם על עתיד ים המלח, שהוא אחד הדברים החשובים לנו

עידית סילמן:  אנחנו רוצים לנצל את ההזדמנות הזו של תום הזיכיון של 2030 ולנסות ולהביא לידי ביטוי את הבעיה החמורה של ייצוב במפלס ים המלח

עידית סילמן:  ים המלח, באופן אישי, לא רק זה משהו שקרוב לליבי, אני חושבת שהוא קרוב ללב הרבה אנשים בתוך המשרד

עידית סילמן:  אנחנו מבינים שזה אוצר טבע משמעותי, ברמה העולמית, שהתפקיד שלנו זה להגן עליו ולמצוא לו פתרון

עידית סילמן:  אני יכולה להגיד שרק ביום שיש האחרון ישבתי עם ראש מועצת תמר ומגילות, עם ראשי המועצות, שבאמת שוכנים צמוד לים המלח

נאור שירי: שכנו, היום התרחק מהם

נאור שירי:  פעם הם שכנו

עידית סילמן: הים התרחק

עידית סילמן:  מטר וחצי בשנה, נכון, זה מאוד משמעותי

עידית סילמן:  והתפקיד שלנו לנסות ולמצוא פתרונות גם ברמה שלנו, גם ברמה שזה יהיה כדאיות כלכלית וגם בזירה הבינלאומית

עידית סילמן:  אני רק אומרת, שיש לנו מחצבי טבע ומשאבי טבע מדהימים במדינת ישראל

עידית סילמן:  גם המכתשים, שמאוד ייחודיים לנו

עידית סילמן:  גם שמורת האלמוגים, שהיא שמורת האלמוגים הצפונית ביותר בעולם

עידית סילמן:  התפקיד שלנו הוא להגן על זה, לשמור על זה

עידית סילמן:  בקהלת רבה כתוב "תן דעתך שלא תחריב ולא תקלקל את עולמי, כי אם קלקלת אין מי שיבוא ויתקן אחריך"

עידית סילמן:  אנחנו משתדלים לעשות תיקונים תוך כדי ולשמור על מה שקיים

עידית סילמן:       אני רוצה להודות לכם

עידית סילמן:  האמת שנתנו את הכול ממש בטעימות קטנות

עידית סילמן:  אחד הדברים, שאני אגיד את זה קצת במבט האישי עכשיו, כשאני נכנסתי למשרד, יום אחרי שנכנסתי למשרד, הייתה כתבה מאוד מאוד גדולה ב"כלכליסט", שהשרה סילמן הובסה עוד לפני שנכנסה לתפקיד

עידית סילמן:  כי באמת היה לנו על הפרק גם את הנושא של קרן הניקיון, גם המשטרה הירוקה, גם הסיירת הירוקה, גם את חוק ההסדרים את היועצים הסביבתיים של מוסדות התכנון

עידית סילמן:  אני מרגישה, באופן אישי, שגם ביחד עם המשרד, הצלחנו ליירט כמעט את כל מה שהגיע לעברנו

עידית סילמן:  הצלחנו להביא הסדרה תעריפית לחשמל, ומתקני קצה

עידית סילמן:  הצלחנו להביא את הרישוי המשולב לחוק ההסדרים

עידית סילמן:  הצלחנו להביא את החוק של פסולת בניין

עידית סילמן:  הצלחנו לשמר את היועצים הסביבתיים ואף להגיע להסדר שהוא טוב יותר ומתוקצב

עידית סילמן:  הצלחנו להביא מתווה מומחים למשרד

עידית סילמן:  הצלחנו לשמר את קרן הניקין במלואה במשרד ולהכין לה תכנית מדהימה

עידית סילמן:  הצלחנו להביא תקציב לבסיס ותוספתי, שהוא אדיר מבחינתנו

עידית סילמן:  אני מרגישה, שבאמת בעזרת השם, ובעזרתם של אנשי המשרד והמנכ"ל שיושב פה לצידי, הצלחנו לעשות הרבה דברים טובים, ותיקונים משמעותיים

עידית סילמן:  הצלחנו ללכת קדימה, ואני שמחה שהכותרת הזאת הפכה להיות ממש לא רלוונטית

עידית סילמן:  בעיקר באנו לעשות טוב ואנחנו נשמח לשיתופים מכל קצוות הקשת הפוליטית פה בתוך הכנסת, כדי להוסיף ולעשות טוב

נאור שירי: תודה רבה על הסקירה המקיפה

נאור שירי:  חברת הכנסת יסמין פרידמן, בבקשה

יסמין פרידמן: יש לי שתי הערות ושתי שאלות

יסמין פרידמן:  ראשית, לגבי קרן הניקיון, גבירתי השרה, אוי ואבוי אם היא לא הייתה נשארת במשרד

יסמין פרידמן:  לא הצלחנו, קרן הניקין שייכת למשרד וצריכה להישאר במשרד, ואסור לאף אחד לתת אפילו לגעת בפסיק בקרן הזאת

יסמין פרידמן:  זה אחד

יסמין פרידמן:  דבר שני, לגבי משבר האקלים שאת שוחחת עליו, אני רוצה לקוות, מכיוון שכמעט לא הגיעו חברי קואליציה לדיון הזה, אני בכל זאת רוצה לקוות, שהממשלה הזאת מבינה שמשבר האקלים הוא האיום הכי גדול על מדינת ישראל ובכלל, לא רק על מדינת ישראל

יסמין פרידמן:  לא איראן, לא שום דבר

יסמין פרידמן:  משבר האקלים הוא הדבר הכי דחוף לטיפול

יסמין פרידמן:  צר לי שרק עכשיו אני שומעת שמתחילים לטפל, כי היינו צריכים כבר לעשות את זה לפני לפחות עשור, כמו שכל המדינות התחילו להתכונן

יסמין פרידמן:  כי הילדים שלנו יסבלו פה ממשבר מזון מאוד מאוד גדול ומעוד 1,001 השפעות שיגיעו ממשבר האקלים

יסמין פרידמן:  לגבי השאלות שלי, אני רוצה לקוות שזה מפאת חוסר זמן, ולא כי לא אכפת לכם, אבל אף אחד לא הזכיר פה את חיות הבר, אוקיי?     

עידית סילמן: הנקודה האחרונה לא הספקנו

יסמין פרידמן: אוקיי, אז לי חשוב לציין את זה

יסמין פרידמן:  מכיוון שאחד מהדברים שהמשרד הזה צריך וראוי שיטפל בו, זה כל ההיבט של בעלי חיים

יסמין פרידמן:  כי מה לעשות שבעלי חיים וסביבה הם אחד

יסמין פרידמן:  הם אותו הדבר

יסמין פרידמן:  ואני תוהה, מכיוון שאני מבינה שהסיירת הירוקה, שהיו לה 40 פקחים

יסמין פרידמן:  יש משטרה ירוקה ויש סיירת ירוקה

יסמין פרידמן:  אז אני רוצה שנייה להבין, האם הסיירת הירוקה נשארה תחת המשרד?     

עידית סילמן: הסיירת הירוקה נמצאת תחת רשות הטבע והגנים

עידית סילמן:  זה נמצא שם

יסמין פרידמן: שזה תחתכם

עידית סילמן: נכון, זה גם היה בהסכמים הקואליציוניים ועכשיו אנחנו גם מתכנסים על זה מול איתמר בן גביר והמנכ"ל שלו

יסמין פרידמן: יש מאבק בעצם?     

עידית סילמן: תראי, אני אגיד לך את האמת

עידית סילמן:  אף אחד מהאירועים שהגיעו לפתחו של המשרד שלי, לא ניהלתי במאבק

עידית סילמן:  ניהלתי את הכול בשיח מאוד מאוד מכבד מול השותפים

עידית סילמן:  גם כשמדובר בקרן ניקיון לא יצאתי באף היבט תקשורתי, כי אני מאמינה שכל אחד, ישב ודרש את זה בהסכמים הקואליציוניים, הסתכל על הטובה שהוא יכול להוסיף

עידית סילמן:  כמובן שכל אחד זה לפי זווית הראייה שלו

עידית סילמן:  אני , כשהגעתי למשרד ראיתי את זה בצורה אחרת, ישבתי עם השותפים הקואליציוניים, וכאן גם המקום להודות, ליו"ר ש"ס אריה דרעי, לשר האוצר, לראש הממשלה, שבאמת נלחמו, הבינו את הרעיון

עידית סילמן:  הם הבינו שגם אסטרטגית וגם אידיאולוגיות, מבחינת עולמות התוכן שאנחנו מעסיקם בהם, קרן הניקון צריכה להישאר אצלנו

עידית סילמן:  ניהלנו את הדברים בצורה מאוד מכבדת

עידית סילמן:  גם בהיבט של המשטרה הירוקה אנחנו מנהלים את זה מול המשרד לביטחון לאומי

יעקב אשר: בקיצור, זה תהליך

עידית סילמן: כן אגיד שבסוף, אני מתסכלת על השלם שגדול מסך חלקיו, כי גם היום אנחנו משתפים פעולה

עידית סילמן:  המשטרה הירוקה ביחד עם המשטרה וביחד עם גורמים נוספים, כיד להגיע למבצעי אכיפה גדולים

עידית סילמן:  בואו נאמר את האמת

עידית סילמן:  התוכנית הזאת של שריפות הפסולת הבלתי-חוקיות, וכל התוכנית שלנו של המשילות הסביבתית, כוללת בתוכה את כולם בסוף וגם את המנהל האזרחי

עידית סילמן:  אנחנו צריכים שיתוף פעול הרבה יותר רחב

עידית סילמן:  יש דברים שלא יכולים לעבור מראש

יסמין פרידמן: גבירתי השרה, כיוון שיש דברים שאני עוסקת בהם המון המון שנים, ואני יודעת שהם לוקים בחסר, ואחד מהם זה אכיפה

יסמין פרידמן:  אכיפה על צייד לא חוקי, על בעלי חיים, על סחר לא חוקי בחיות בר, שזו הפכה להיות מכת מדינה, הסחר הלא חוקי בחיות בר, שזה נהיה מערך שמגלגל מיליונים שהשתלטו עליו עבריינים

יסמין פרידמן:  זאת אומרת, אנחנו חייבים לשים על זה דגש מאוד מאוד בולט, עם תוכנית עבודה, עם תקנים

יסמין פרידמן:  אתם צריכים שיהיה לכם יכולת לאכוף את זה

יסמין פרידמן:  השאלה השנייה שלי היא לגבי קצא"א

יסמין פרידמן:  המשרד, לאורך הקדנציות תמך במתווה שהיה, לא להגדיל את הכמות, ורציתי לדעת אם גם אתם תומכים באותו מתווה כמו שהיה בשנים הקודמות?     

עידית סילמן: אני רק אומר, אחד ענינו לך לגבי הנושא של המשטרה, הסיירת, שיתוף הפעולה בין כל גורמי האיכפה מדינת ישראל, כשאנחנו מדברים על שטחי A,B, ו-C , אנחנו מדברים גם עם המנהל האזרחי, זה הולך להיות בשיתוף פעולה, ואני אציג את התוכנית למשילות סביבתית של המשרד, בעזרת השם, בזמן הקרוב

עידית סילמן:  אני כן אומר, לגבי קצא"א, גם ניהלנו דיונים על זה, וגם בשבוע הקרוב ביום רביעי, אנחנו באילת עם כל ארגוני הסביבה, בנושא קצא"א, ואחר כך גם איתם בעצמם

עידית סילמן:  בסוף, אנחנו מסתכלים על השמירה, בטח של מפרץ אילת, ובטח של הים התיכון שלנו

עידית סילמן:  אתה רוצה להרחיב על זה קצת, גיא?     

גיא סמט: בעקרון המדיניות שלנו היא די ברורה

גיא סמט:  אנחנו לא חשובים שיש יתרון בהבאת עוד נפט למפרץ אילת ופריקה שם

גיא סמט:  הסיכון הוא מספיק גבוה

גיא סמט:  אנחנו לא רואים שום צורך אמיתי בזה

לא, אבל יש משרדים אחרים שכן רואים

גיא סמט: אני אחראי על הסביבה

גיא סמט:  השאלה אליי היא שאלה הסביבתית

גיא סמט:  אנחנו חושבים בראייה הסביבתית שאין צורך

גיא סמט:  אני אזכיר גם את עמדת משרד האנרגיה, מאחר שהייתי גם שם

גיא סמט:  משרד האנרגיה חשב שאין תועלת בהוספת, פחות בזמנו של שטייניץ, הוא חשב שאין תועלת למשק בזה

יסמין פרידמן: תודה

עכשיו חברת הכנסת דיברה, אז אנחנו נתחיל עם תומר גרטל, בבקשה

תומר גרטל: כן, אני תומר, רכז קשרי ממשל בארגון "מגמה ירוקה"

תומר גרטל:  תודה כבוד יושב הראש, על זכות הדיבור

תומר גרטל:  אני רוצה להתייחס לסוגייה שעלתה גם בהסכמים הקואליציוניים לא דיברו עליה

תומר גרטל:  זו סוגייה של דיג מכמורת

תומר גרטל:  הובטח בהסכמים הקואליציוניים להקצות 40 מיליון שקלים לפיצוי הדייגים

תומר גרטל:  היום בישראל קיימות 16 ספינות מכמורת שגוררות רשתות דייג ענקיות, הורסות משהו כמו 2,500 ק"מ רבוע של בתי גידול ימיים בשנה

תומר גרטל:  מערכות טבעיות שנרמסות בקרקעית הים

תומר גרטל:  באמת הובטח להקצות 40 מיליון בהסכמים הקואליציוניים כדי לפצות את הדייגים ולשנות את תקנות הדייג, זאת אומרת, זה אפילו לא חקיקה ראשית אלא משנית

תומר גרטל:  הייתי רוצה לשמוע האם זה אפילו, אולי חבר הכנסת אלקין יודע, הוא היה במשרד להגנת הסביבה כשזה קרה אז, ב-2016, כשהתחילו את התהליכים

עידית סילמן: תומר, אני העליתי את החקיקה הזאת בשבוע שעבר

עידית סילמן:  אנחנו רק נאמר שזה באמת יושב לפתחו של משרד החקלאות ואנחנו אמרנו שנסייע פה בהיבטים האלה

עידית סילמן:  אנחנו צריכים לשבת איתם ביחד ולראות איך אפשר לקדם את החקיקה הזאת, שדורשת גם תקציב, ולא מעט תקציב

עידית סילמן:  בהינתן שזה בתוך ההסכמים הקואליציוניים ויש לזה תקציב, אז אנחנו נשמח מאוד לקדם את החקיקה הזו

יעקב אשר: תודה רבה

יעקב אשר:  חבר הכנסת, נאור שירי

נאור שירי: תודה

נאור שירי:  תודה על הסקירה

נאור שירי:  אני אגיד אולי ממה שהשתמע מקודם, אני מאוד בעד, בסדר? ואני אתחבר דווקא למה שאמרת, השרה, בסוף, שאתם מצפן

נאור שירי:  הבעיה העיקרית של הדור הנוכחי, גם שלי וגם של הדורות הבאים, שאתם מצפן ואין לכם את הסמכות, זו הבעיה

נאור שירי:  הבעיה העיקרית שהמשרד, לא רק עכשיו, בסדר? ואני מעריך כל עבודה, בטח גורמי מקצוע, וגם את העבודה שאת עשית על מנת לשמר או לנסות בכלל לשמר את כוחו של המשרד, שהמשרד הזה הוא בין החלשים במשרדי הממשלה, וזו הבעיה העיקרית שלנו

נאור שירי:  אנחנו רואים את זה למשל במטרו

נאור שירי:  במטרו הופקעו כל הסמכויות של המשרד להגנת הסביבה

נאור שירי:  הסמכויות שבאות ומייצרות עצירה, לפחות לטעמי, מהדיונים עד כה, יכול להיות שבהמשך החוק אני איווכח אחרת, אבל בטח בנושאים סביבתיים שמשפיעים גם על נושאים בטיחותיים, אז במובן הזה נעלמה ידו של משרד התחבורה

נאור שירי:      אני חושב שיש המון, המון נושאים

נאור שירי:  אני מסכים גם עם חברתי, יסמין, חברת הכנסת, בטח במהות ובחשיבות של המשרד הזה

נאור שירי:  אני חשוב שאנחנו לא 10 שנים בפיגור, אני חושב שאנחנו דורות בפיגור, אם כבר לא דור

נאור שירי:  אפשר לדבר באופן ספציפי גם על שפת ההשפעה, גם על כל נושא הנוכחות של יועצים סביבתיים בוועדות תכנון ובנייה, הבעיה שזו נוכחות, וזו לא סמכות

נאור שירי:  פעם שאתה נוכח ואין לך זכות בתכנון, אין שום זכות ליועץ סביבתי בוועדות תכנון ובנייה

עידית סילמן: לא מסכימה

עידית סילמן:  יש דברים שלא יוצאים ולא מתקדמים בלי תזכירים סביבתיים

נאור שירי: שנייה, במקרה הייתי עד לא מזמן בוועדה כזאת

עידית סילמן: לאף משרד אין זכות וטו בשום וועדה

עידית סילמן:  לאף משרד

נאור שירי: במובן בטיחותי, ברור שכן

עידית סילמן: מה פתאום

עידית סילמן:  אתה צריך לבוא ובתור נציג לשכנע

עידית סילמן:  אני אגיב לך רגע למה שאתה אומר

עידית סילמן:  אני לא יכולה לבוא ולטפל בכל מה שעשו קודמיי, או אתה יודע? בכל מה שלא עשו קודמיי, וסליחה כבודו השר, אלקין, שיושב כאן

נאור שירי: אני מגיע לזה, אני לא רוצה שתטפלו בזה

עידית סילמן: לא יודעת להגיד לכם מה היה

עידית סילמן:  לא הלכתי עד כדי כך רחוק

עידית סילמן:  הלכתי עד 3 הקדנציות האחרונות

עידית סילמן:  הוא היה לפני 4 או 5 קדנציות

זאב אלקין:  אחריי הייתה גילה גמליאל

עידית סילמן: בסוף, אני יכולה להגיד לך, מה עומד לפתחי ומה אני הצלחתי לעשות

נאור שירי: לכן, כשדיברתם על - - -     

עידית סילמן: אתה מדבר על משרד שאולי באמת הוא לא רלוונטי

עידית סילמן:  אני סיפרתי לך איך אני הופכת אותו להיות רלווונטי

עידית סילמן:  ממשרד שסיפרו עליו שהוא תוקע מקלות בגלגלים של כולם ואולי לא רלוונטי, איך אנחנו בחודשיים הפכנו להיות סופר רלוונטיים ואיך נלחמנו על כל הדברים שחשובים לנו, כדי לשים את הסביבה מול העיניים ואת ההיבטים שחשובים לאזרחים במדינת ישראל

עידית סילמן:  בסוף, בכל וועדה, לכל אחד יש אצבע

עידית סילמן:  התפקיד שלנו הוא לנסות לשכנע את עמדתינו

עידית סילמן:  אגב, צריך לומר, צריך להתיישר הרבה פעמים לעמדות שהן עמדות שרה

עידית סילמן:  אני מודעת לזה, שאני לדוגמא הצבעתי בעד הקמת היישוב חנון, ובעד היישובים של מבואות ערד, כשבהתחלה הצוות המקצועי במשרד חשב אחרת, שנכון קודם כל להרחיב יישובים קיימים, לחזק ערים קיימות ולא להקים יישובים חדשים

עידית סילמן:       מה לעשות? יש עמדה שהיא עמדת שרה, שרואה את הציונות ואת ההסתכלות הלאומית השונה של מדינת ישראל, והחליטה שנכון להקים את היישוב חנון ונכון להקים את היישובים של מבואות ערד, וכן אנחנו מביאים את זה לידי ביטוי וצריכים להביא את זה - - -     

זאב אלקין: אגב, בממשלה זה עובד, אבל זה עובד בוועדות תכנון? את יכולה להנחות היו נציגי משרד?      

גיא סמט:  אפשר דיון מדיניות

עידית סילמן: יש עניין של מדיניות

גיא סמט: יש עניין של מדיניות

גיא סמט:  השרה יכולה להנחות מדיניות

גיא סמט:  וזה דיון מדיניות שאמור להיקבע במשרד

עידית סילמן: לגמרי

נאור שירי: טוב, אז אני אחזור למרות הקטיעה של כל חוט המחשבה שלי

עידית סילמן: סליחה

עידית סילמן:  כל חוט המחשבה?     

נאור שירי: הכול בסדר

נאור שירי:  לגמרי, אין לי משג כבר מה רציתי לומר

נאור שירי:  אבל, אם אני אנסה שנייה להתחבר למה שרציתי לומר, למה עלה איזה גיחוך מסוים אצלי בהצבת יעדים? לא כי לא טוב להציב יעדים, או לא כי היעדים לא נכונים, או לא כי המשרד לא עושה עבודה 24 שעות ביממה, לא כולל שבת, אבל במחשבות שלכם אתם 24/7, בסדר?     

עידית סילמן: במחשבות בטח

זאב אלקין: גם בטיפול במשברים

זאב אלקין:  המקום היחיד בכל תפקידי בממשלה ובכנסת, שנאלצתי לחלל שבת היה משרד הגנת הסביבה

זאב אלקין:  בשריפה הגדולה שהיית והמשרד היה אחראי על חומרים מסוכנים, נאלצנו לעשות הערכות מצב בעיצומה של שבת

עידית סילמן: נכון, אני כשנכנסתי ביום חמישי, ביום שישי התהפכה איזו סירה

נאור שירי: תודה שוב, על הקטיעה המחשבתית

נאור שירי:  בקיצור, ביעדים שקבעתם הם אחלה, וזה בסדר גמור, הבעיה שאני מזהה, לפחות במה שדיברתם, שאני חושב שצריך להתעסק דווקא בגלל היעדים הגבהים, לשים את זה בצד, זה בסדר זהה לטווח

נאור שירי:  הארוך, ובנינו הטווח הארוך לא יהיה

נאור שירי:  אתם יודעים את זה

נאור שירי:  המציאות שלנו היום לא מאפשרת לכם את התקציבים העצומים שאתם צריכים בשביל להתחיל לממש או להתקרב ליעדי האנרגיה, ונניח שזה היעד היחידי, אבל יש עוד 1,001 דברי

נאור שירי:  אני חושב שאפשר לעשות עוד מלא דברים במובן הקטן

נאור שירי:  ועל זה אנחנו לא מדברים

עידית סילמן: זה מה שאנחנו עושים

עידית סילמן:  הראנו לך את השפ"פים, הראנו לך הרבה דברים, מפות סיכונים

עידית סילמן:  הראנו ל את כל מה שאנחנו עושים בטווח הקצר כדי לשקף ולהנכיח את הבעיה

נאור שירי: נגיד הנושא של מיסוי הרכבים

נאור שירי:  הקלה במיסוי הרכבים הידידותיים לסביבה

נאור שירי:  תסכימי איתי שזו לא מלחמה עכשיו, 2050 ישראל נקייה מפליטות, זו מלחמה שהיא לא - - -     

עידית סילמן: היא סופר חשובה

נאור שירי: והיא לא קורת

נאור שירי:  ההיפך, מטילים עלינו, הצרכנים, שעוד מיטיבים עם הסביבה, מטילים עליהם עוד מס

עידית סילמן: אז אני יכולה להגיד לך - - -     

נאור שירי: שנייה

נאור שירי:  זה סעיף אחד

נאור שירי:  נפגעי מזג האוויר

נאור שירי:  אנחנו מדברים על התחממות גלובלית

נאור שירי:  אני רוצה לומר לכם, ישראל לא תצליח לעצור את ההתחממות הגלובלית

נאור שירי:  מדובר במאבק שהוא רוחבי ואזורי במובן של מדינות

נאור שירי:  וחס וחלילה שנדבר עם מדניות נוספות

נאור שירי:  מפגעי מזג האוויר, כמו הגשם למשל, כל נושא החלחול במרחב הציבורי, למה על זה אין התייחסות?     

עידית סילמן: הראנו לך את מפות הסיכונים

גיא סמט: לא רק זה

גיא סמט:  גם יש אדפטציה

גיא סמט:  היא נמצאת פה באחד הנושאים

גיא סמט:  אפשר להרחיב על זה אחרי זה, נטע, הסמנכ"לית יכולה להסביר לך מה אנחנו עושים

גיא סמט:  אנחנו מכינים את הרשויות המקומיות לקראת שינויי האקלים

גיא סמט:  אחד הדברים שאתה אומר זה יצירת נגר עילי בכמויות מאוד גדולות

גיא סמט:  איך מתמודדים עם זה? זה חלק מה - - -     

עידית סילמן: לכן, נאור, אמרתי שאנחנו מסתכלים גם בהיבט היום-יומי, איך אנחנו רלוונטיים, על ידי כל מפות הסיכונים וההיערכות לשינויי האקלים, כדי להיות רלוונטיים קודם כל לאזרח הפשוט שלנו

עידית סילמן:  לרשויות המקומיות והאזוריות, ואחר כך, נכון, יש התמודדויות גדולות של העולם

עידית סילמן:  אבל, צריך לזכור שגם אנחנו מדינה קטנה, מייצאים הרבה ידע לעולם, והרבה טכנולוגיות וסטארט-אפים ואנחנו באמת אור לגויים

נאור שירי: שאלה אחרונה בנוגע לפלסטיק

נאור שירי:  ביטלתם את העלת המיסים, בסדר אני לא אכנס לזה עכשיו, כל אחד ונקודת מבטו

נאור שירי:  אני לא אכנס לוויכוח הפוליטי על זה

נאור שירי:  צמצום נוכחות הפלסטיק בחיי היום-יום שלנו, לא מקבלת אף התייחסות

נאור שירי:  אז ביטלתם את החוק, ביטלתם את תקנת המס, סבבה

יעקב אשר: אבל יש הסברה בנושא

נאור שירי: בואו נודה באמת

נאור שירי:  הסברה זה עניין חשוב

נאור שירי:  חינוך זה דבר עוד יותר חשוב

נאור שירי:  אבל מה עם הפלסטיק במחרב הציבורי? למה אין שום התייחסות לפלסטיק? לשקיות הניילון המזהמות, שאין שום היגיון בהן? למה דווקא הדברים הקטנים? זה דבר קטן

יעקב אשר: מסכים איתך 100 אחוזים

עידית סילמן: שנייה, דיברנו על הפרויקט של "ישראל נקייה", ואם הייתה לנו יכולת להרחיב, יש לנו גם את חוק השקיות

עידית סילמן:  יש לנו עוד הרבה חקיקה שנמצאת כאן

עידית סילמן:  אתה צודק שיש חקיקה של הפלסטיק שהורדה, אבל כן ראש הממשלה, ביחד עם שר האוצר, דיברו על זה וביחד איתי, בתוך ישיבת הממשלה, שאנחנו נביא חלופה

עידית סילמן:  אנחנו עומלים כרגע על חלופות לאיך מצמצמים את הפלסטיק - - - רגע, דיברנו על פרויקט שלם של "ישראל נקייה"

עידית סילמן:  אז כן אני אגיד - - -     

יעקב אשר: זה היה החיסרון בפעם הקודמת

יעקב אשר:  לא לכו על זרוע ההסברה או על האכיפה

יעקב אשר:  הלכו רק על דבר אחד, מה שהכי קל, וזה הכול

עידית סילמן: זה משהו שאנחנו מנהלים בצורה רוחבית וגם תוך חצי שנה צריכים להביא חלופה לממשלה לנושא של הפלסטיק

יעקב אשר: והכסף יגיע לאוצר, זה הכול

יעקב אשר:  אוקיי, תודה רבה, חבר הכנסת נאור שירי

יעקב אשר:  מעיין, בבקשה

מעין חרדון: אני מעין, בת 16, ממחאת הנוער למען האקלים

יעקב אשר: למה "מחאת"? דעת הנוער

נאור שירי: תכף תשמע למה מחאה

מעין חרדון: דעה, בסדר

מעין חרדון:  בעצם יש שני נושאים שרציתי לעלות

מעין חרדון:  הראשון הוא חינוך אקלימי

מעין חרדון:  שנה שעברה, בממשלה הקודמת, קידמנו עם הרבה ארגוני סביבה שונים ותנועות נוער, את תוכנית החינוך האקלימי, שבעצם אושרה שנה שעברה והיא כרגע פועלת

מעין חרדון:  חינוך אקלימי הוא מאוד חשוב, כי בעצם הדורות שלנו עכשיו, שלומדים בבית הספר, אנחנו בעצם אלה שנפגעים והכי יפגעו ממשבר האקלים, ומגיע לנו לדעת למה הכול קורה, ואיך להיערך לזה

עידית סילמן: אנחנו משקיעים הרבה כסף בחינוך סביבתי

עידית סילמן:  רק עכשיו סיימנו את כל הקול הקורא, והודענו לכל הרשויות שזכו בקול הקורא

עידית סילמן:  בנוסף, אנחנו עושים תוכניות במשרד החינוך בנושא של אקלים

עידית סילמן:  יש כאן נציגה

עידית סילמן:  ויש לנו גם מפגשים של נוער אקלים אצלנו

עידית סילמן:  אז, בואו

מעין חרדון: רציתי לדעת אם אתם הולכים לאשר מחדש את התוכנית לשנים הבאות? כי בעצם, התוכנית עכשיו, אם לא מאשרים אותה שוב, זה מאוד קריטי להמשכיות שלה, כי היא ממש חדשה עכשיו

גיא סמט: אנחנו מפרסמים קולות קוראים על חינוך

גיא סמט:  יצאו עוד קולות קוראים בהמשך

עידית סילמן: הקולות הקוראים יוצאים כל הזמן, יש לנו גם מפגשים של הנוער אצלנו, גם תמכנו בתנועות נוער, וגם ארגוני סביבה

יעקב אשר: כל הכבוד לך שאת מגיעה ואומרת את הדברים

יעקב אשר:  אני לא אהבתי את הקטע של המחאה

יעקב אשר:  לפעמים דברים נשמעים - - - אז קודם כל באמת תודה על הדברים שמעניינים את הנוער

יעקב אשר:  אני חושב, ואמרה את זה השרה בהתחלה, שדיברה על הנושא של חינוך סביבתי, אז כל הכבוד לך שהגעת

יעקב אשר:  משפט אחרון, שאלה אחרונה

מעין חרדון: בעצם על קידוחי הגז החדשים, על ההליך הרביעי לקידוחי גז, ועל קידוחי הנפט שעושים עכשיו בערבה

מעין חרדון:  רציתי לדעת, שבתקופה עכשיו, שהכי מרגישים את ההשפעות של משבר האקלים, ובעצם ל קידום של המשך - - -     

יעקב אשר: השאלה הובנה, מה התשובה?     

גיא סמט: קודם כל, אין קידוחי נפט בערבה, אין כזה דבר

גיא סמט:  לגבי הליך תחרותי רביעי, זו החלטה של משרד האנרגיה

גיא סמט:  הייתי מעורב בה כממונה על הגז

גיא סמט:  מדינת ישראל החליטה שהיא ממשיכה כמו מדינות סקנדינביה, כמו חלק גדול ממדינות העולם, גם הממשל האמריקאי

גיא סמט:  היא ממשיכה בקידוחים

גיא סמט:  משרד הגנת הסביבה יביע את עמדתו כל פעם שיגיע להיתר ויבדוק את הדברים

יעקב אשר: תודה רבה

מעין חרדון: מה עמדת המשרד? אתם אמרתם שתביעו את עמדת המשרד בכל פעם, אז מה עמדת המשרד שתביעו?     

גיא סמט: יש עמדת ממשלה

גיא סמט:  עמדת הממשלה היא שממשיכים בקידוחי הגז במדינת ישראל, בחיפושים

גיא סמט:  מדינת ישראל לא מתנגדת לחיפושים

גיא סמט:  בדיוק כמו שנורבגיה ממשיכה, ובדקתי את זה - - -     

יעקב אשר: גם אני בעד

יעקב אשר:  את יכולה לבוא אליי, גם אני בעד להמשיך את הדבר הזה

יעקב אשר:  חבר הכנסת, זאב אלקין, בבקשה

זאב אלקין: תודה רבה, אדוני יושב הראש

זאב אלקין:  קודם כל, גבירתי השרה, אני רוצה לברך אותך על כך שהצלחת למנוע שתי תקלות גדולות, שכשראיתי אותן בהסכמים הקואליציוניים, אני חייב להגיד שהזדעזעתי, אף אחד לא מבין על מה אני מדבר, אבל היות ואני מכיר את המשרד, היה נראה לי שגם בנושא של קרן הניקיון, וגם בנושא של המשטרה הירוקה, אלה היו רעיונות הזויים

זאב אלקין:  אני מברך אתכם על כך שהצלחתם לעמוד על המשמר

זאב אלקין:  אני מקווה שגם תסיימו את ההידברות בנושא של המשטרה הירוקה

זאב אלקין:  אין לה מקום אחר מאשר המשרד להגנת הסביבה

זאב אלקין:  זה יהיה הזוי לחלוטין להעביר אותה למשרד לביטחון לאומי

זאב אלקין:  זה לא יעזור למשרד לביטחון לאומי, זה כן ישתק לגמרי את המשטרה הירוקה שעובדת יד ביד עם כל הזרועות האחרות של המשרד

זאב אלקין:  אז על זה, תבורכו

זאב אלקין:      אני חושב שהמיקוד שמוצג כאן, במצגת שלכם, יש פה נושאים קריטיים ומרכזיים

זאב אלקין:  אני קודם כל, רוצה לברך אותך על כך שאת מחזירה את נושא הפסולת למקום המרכזי בפעילות המשרד

זאב אלקין:  זו אחת מהתקלות הסביבתיות הכי גדולות של מדינת ישראל

זאב אלקין:  לצערי, לפעמים, ככה מכל מיני שינויים בהנהלת המשרד, הוא נדחה לפעמים

זאב אלקין:  אני חושב שנושא הפסולת הוא קריטי

זאב אלקין:  גם לגביי צמצום ההטמנה במדינת ישראל, שבדיוק לזה נועדה קרן הניקיון

זאב אלקין:  גם לגבי טיפול בנפגעי פסולת, שהראשון שבהם זה פסולת בניין, אני חושב שצריך לחזור לחקיקה של פסולת בניין, שהייתה כאן בוועדה הזאת והגיעה כמעט להצעה סופית לקריאה שנייה ושלישית בזמנו, ונעצרה

זאב אלקין:  הנה, תומר מכיר את זה

זאב אלקין:  הוא בילה על זה לא מעט שעות

זאב אלקין:  הוא לא היה מאושר מהנוסח הראשוני של החוק, אבל אני חושב שבסופו של דבר, כשהתקדמנו, היינו כבר קרובים מאוד להסכמות, גם עם תומר בזמנו

זאב אלקין:  יציאה לבחירות מנעה את האישור של החוק, אבל אם לא, זה היה לדעתי כבר ממש על סף אישור בקריאה שנייה ושלישית, ואפשר לחזור לאותה נקודה בדיונים, שהגענו אליה כאן בוועדה

זאב אלקין:      אני גם מברך אותך על ההחזרה של הנושא של השפ"פים, אני חושב שזה אחד מהפרויקטים היפים ביותר של המשרד בזמנו

זאב אלקין:  אז, בזמנו, רוב הכסף הגיע מקק"ל, אבל אני חושב שזה מאוד נכון להסדיר את זה פנימה

זאב אלקין:  אני שמחתי לראות את זה כאן

זאב אלקין:  עכשיו, אני אגיד לך מה חסר לי

זאב אלקין:  אחד, זה כל הנושא של זיהום אוויר, בפרט ובכלל

זאב אלקין:  כי יש פה את כל הסוגייה של הפליטות בהקשר של משבר האקלים, אבל זה לא אותו דבר כמו זיהום אוויר

זאב אלקין:  בעיני, נניח, פסולת וזיהום אוויר אלה שתי הבעיות הסביבתיות הכי בוערת של מדינת ישראל

זאב אלקין:  שתי נקודות במיוחד, זיהום אוויר מתחבורה, שאחראי על אחוז מאוד גבוה מהזיהום האווירי במדינה , במיוחד בריכוזי הערים

זאב אלקין:  והשני, כמובן הסוגייה של מפרץ חיפה, שהיא כן מופיעה כאן

זאב אלקין:  אבל, אמרתי את זה בדיון אחר, שכבר התקיים כאן בוועדה, אני לא רגוע

זאב אלקין:  ההחלטות שיש כרגע, אין להן לוחות זמנים

יעקב אשר: היית בישיבה

זאב אלקין: בוודאי הייתי, ודיברתי על זה וגם הגענו להסכמה בנושא הזה

זאב אלקין:  אני חושב שלמשרד חשוב מאוד להיות פה הגורם המדרבן, כי בסוף, בתחום הזה של זיהום אוויר מתעשייה, מפרץ חיפה הוא התקלה הראשית

זאב אלקין:  לכן, ההובלה של התוכנית הממשלתית בנושא של מפרץ חיפה, מימוש אמיתי שלה, עם אבני דרך, עם לוחות זמנים, זה משהו שאני מציע למשרד לדחוף ולשנות את החלטת הממשלה הקיימת, שתכניס את לוחות הזמנים ואבני הדרך פנימה

עידית סילמן: קודם כל, תודה רבה

עידית סילמן:  השפ"פים צריך לומר, זה בתקופתכם, זה פרויקט של גיא בתקופתך

עידית סילמן:  זה באמת פרויקט מדהים והצגנו אותו כאן

עידית סילמן:  לגבי מפרץ חיפה, אני מסכימה

עידית סילמן:  התחלנו לגעת בנושא בקטנה, כי באמת נעשו כאן דיונים, ואנחנו כמשרד נוביל

עידית סילמן:  אני מקבלת את מה שאתה אומר, ואני גם רוצה לומר שאנחנו קבענו כן מפגש עם ראשי רשויות המפרץ, כדי לקדם את הנושא הזה, ונשמח בשיתוף הפעולה שלכם

עידית סילמן:  לגבי תחבורה, אני מסכימה איתך, זה המזהם העיקרי

עידית סילמן:  הרבה פעמים אנחנו נופלים על אותן תעשיות, כשבעצם התחבורה, היא המזהמת הגדולה ולכן, הנושא של הרכבים החשמליים, ועמדות טעינה, ובאמת הנושא של ההטבות לרכבים וחשמליים ויבוא מגוון - - -     

זאב אלקין: וגם הורדה מהכביש של רכבים מזהמים

זאב אלקין:  זה תהליך שהתחלנו ולא סיימנו אותו, והוא יכול לשנות דרמטית את המצב

עידית סילמן: דיברנו גם על השריפות הבלתי חוקיות שמזהמות

עידית סילמן:  זה זיהום אוויר אדיר

יעקב אשר: גיתית פנקס, החברה להגנת הטבע

יעקב אשר:  שלום, קצר ולעניין

גיתית פנקס: שלום, בוקר טוב

גיתית פנקס:  קצר ולעניין

גיתית פנקס:  קודם, כל אני מברכת את השרה והמנכ"ל ואת אנשי המשרד, על קרבות הבלימה שלהם בקשר לחוק ההסדרים

גיתית פנקס:  אני רוצה לבקש מחברי הוועדה והמצוות, מיושב הראש, ומחברי הוועדה פה של הפנים והגנת הסביבה, כשחוק ההסדרים יגיע לכנסת אנחנו נצטרך התגייסות של קואליציה ואופוזיציה, לשמור על הכוח של המשרד להגנת הסביבה

גיתית פנקס:  זה בשביל כולנו, אנחנו, ארגוני הסביבה, החברה להגנת הטבע, יש לנו שיתופי פעולה מצוינים עם המשרד להגנת הסביבה, אנחנו לשירותכם

גיתית פנקס:  כמו שאמרו פה, המשרד הוא יחסית קטן וחלש, ביחס למשימות הגדולות שעומדות בפניו, ובניגוד לחשיבות המאוד מאוד גדולה שיש לו, ולכן מאוד מאוד חשוב שיתוף הפעולה בין הממשלה לכנסת, לחברה האזרחית

יעקב אשר: תודה רבה, ברוך ליברמן, מנכ"ל ארגון "חברים לרפואה", בבקשה

ברוך ליברמן: שלום

ברוך ליברמן:  בישראל נזרקות לפח תרופות בשווי של בערך 500 מיליון למיליארד שקלים

ברוך ליברמן:  שזה בערך כפול מהתוספת לתקציב

ברוך ליברמן:  התרופות האלה מגיעות להשמדה, ברובן, מגיעות למים שלנו או להטמנה ביחד עם פסולת אחרת

ברוך ליברמן:  אין מדיניות ברורה בעניין

ברוך ליברמן:  זאת אומרת, יש איזו חובה חוקית לקופות החולים להשמיד, בפועל הדבר הזה לא קיים ולא מתבצע

ברוך ליברמן:  אין אכיפה

ברוך ליברמן:  בוודאי שתקציבים אין, לטובת העניין הזה

ברוך ליברמן:  מהעבר השני, אם התרופות האלה לא יגיעו לפח, זאת אומרת, אם לפני שאנשים מפסיקים להשתמש בהם לפני פגות התוקף, והן הגיעו אלינו, הן מצילות חיים

ברוך ליברמן:       אנחנו פועלים על פי חוק , לפי סעיף 62-א' בפקודת הרוקחים

ברוך ליברמן:  אנחנו יכולים לקבל עודפי תרופות

ברוך ליברמן:  הפעילות הזאת, מצד אחד, אם לא יזרקו תרופות במדינת ישראל, ופה מדובר, הרי בתרופה ביולוגית שנמצא במי התהום ואחר כך חוזרת אלינו כאי השפעה על אנטיביוטיקה, ואנחנו לא מבינים למה אנחנו פחות בריאים, זה קריטי לא פחות מדברים אחרים

ברוך ליברמן:  זה לא עולה הרבה כסף

ברוך ליברמן:  אנחנו יכולים לחסוך למדינה, מעבר לעלויות, עשרות או מאות מיליוני שקלים, בבריאות

ברוך ליברמן:  אני חושב שזה אחד הדברים, כבוד השרה אמרה שהיא רוצה מאוד לקדם את העניין הזה, החשובים

יעקב אשר: בבקשה, תשובה

גיא סמט: מבחנתנו הנושא הוא בהחלט נושא משמעותי של מניעה במקרו

גיא סמט:  אנחנו, בשלל הנושאים של הפסולת שאנחנו רוצים להתעסק איתם, אנחנו גם נעסוק בזה, הייתה לי שיחה גם עם אנשי המקצוע

יעקב אשר: זה סוג של מחזור?     

גיא סמט: לא זה סוג של מניעה במקור

גיא סמט:  יש פירמידה כזאת - - -     

ברוך ליברמן: אנחנו העברנו ב-96 מיליון שקל - - -     

גיא סמט: אנחנו נרצה לראות, כמו שדיברנו את הדלתא, את התופסת

גיא סמט:  אולי לתקצב משהו, אבל בסופו של דבר נרצה - - -     

יעקב אשר: תודה רבה

קריאה: הסברה, הסברה

גיא סמט: נכון

עידית סילמן: הם יהיו חלק מהקמפיין שלנו שאנחנו מדברים עליו, כשאנחנו מדברים על ישראל נקייה, זה יהיה גם הצלת מזון, כל לקט ישראל וכדומה, וגם הם

יעקב אשר: אתה רוצה לדבר? אז עכשיו, קצר

דוד נזר סונינו: אני קודם כל מברך על הסקירה של השרה

דוד נזר סונינו:  דוד סונינו, יושב ראש הפורום להתחדשות עירונית

דוד נזר סונינו:  אני רוצה להגיד שבאוניברסיטת בר אילן נעשה מחקר, של שילוב פאנלים סולאריים, יחד עם אתרים חקלאיים וזה עובד מצוין - - -      

עידית סילמן:  אגרו-וולטאים

דוד נזר סונינו: הפורום מקדם את זה ואני חושב שהמשרד יכול לקדם את זה גם

דוד נזר סונינו:  דבר שני, מדברים פה על תקנים של פקחים

דוד נזר סונינו:  מי כמוכם יודע, הנושא הזה של שכר של פקחים במגזר הציבורי הוא בעיה - - - דבר שלישי זה הבנייה הירוקה

יעקב אשר: דיברה על זה השרה

דוד נזר סונינו: אני חושב שחייבים לקדם את זה

יעקב אשר: אתה מחזק את דבריה

יעקב אשר:  תודה רבה

יעקב אשר:  חבר הכנסת ווליד טאהא, ברוך השב לוועדה, ובריאות איתנה בעזרת השם

וליד טאהא: תודה רבה, אדוני יושב הראש

וליד טאהא:  אני, לצערי, לא הספקתי לשמוע את הסקירה של השרה, אבל אני מכיר את זה

וליד טאהא:  אני קיימתי עשרות דיונים כאן בוועדה, בכל הקשור לסביבה, איכות הסביבה

וליד טאהא:  באמת זה נושא סופר חשוב

וליד טאהא:  אגב, זה נושא שאפשר לטפל בו ללא שום קשר לקואליציה ואופוזיציה

וליד טאהא:  אין לנתק בין סביבה, איכות סביבה ובריאות הציבור

וליד טאהא:  הכול שזור אחד בתוך השני, ועל כן צריך להתמקד, השרה עידית, והמנכ"ל

וליד טאהא:  הנושא הזה, לא כל הרשויות יכולות להתמודד איתו באותה רמה של יעילות

וליד טאהא:  לא רק בגלל שחסר להם כלים, אלא בגלל שהפערים המהותיים והיכולת הכספית והאחרת, להתמודד עם הסוגיות האלה, מחייבים את המשרד להסתכל על הרשויות החלשות בעין יותר תומכת

וליד טאהא:      אני אדבר על הפסולת הקשה

וליד טאהא:  אפשר לראות אותה בעין כאשר מסתובבים ברכבים, בכל מיני מקומות בארץ, במקומות שהרשויות לא יכולות לעשות את זה

וליד טאהא:  פשוט מאוד, אין להן כלים, אין להן מקום, אין להן כסף, אין להן פקחים, אין להן כלום

וליד טאהא:  כלום כדי לעשות את זה

וליד טאהא:  ואם המשרד לא יתערב באופן ישיר כדי לממן את הדבר הזה וכדי לעשות את הדבר הזה, אנחנו לא נראה את המוקמות האלה נקיים מפסולת קשה

וליד טאהא:  אגב, גם לא מאשפה

וליד טאהא:  לא רק מפסולת קשה, אלא גם מאשפה

וליד טאהא:  לטעמי, השרה, עידית, לטעמי צריך למצוא דרך כדי לתמוך ברשויות החלשות, בכל הקשור אפילו באיסוף אשפה

וליד טאהא:  אני לא מדבר על פסולת קשה, אפילו באיסוף אשפה, בתוך היישובים שאין לנתק אותם מבריאות הציבור

וליד טאהא:      יש רשויות שלא יכולות לעשות את זה כיוון שאין להן את התקציבים לכך, אז המשרד, יש לו את הכלים, יש לו את הכסף, יש את קרן הניקיון שיותר עשירה מהרבה רשויות במדינה

וליד טאהא:  אז תתחילו לפתוח קופה, להשקיע בדברים החשובים האלה, תודה רבה

יעקב אשר: תודה רבה, עפר בוגין, בבקשה

עופר חוגי: שלום, אני עופר בוגין, מנכ"ל של "גרינט" בירושלים

עופר חוגי:  דיברו כאן כולם על עקרונות, אבל אנחנו אלה שעושים

עופר חוגי:  אנחנו מפעל שממיין עשרה אחוז מסך כל הפסולת הביתית של כל מדינת ישראל

עופר חוגי:  דיברה, כבוד השרה, על נושא של וודאות, והדבר האחרון שיש לנו בחיים זה וודאות

עופר חוגי:  אנחנו, כרגע במצב של על סף עצירה של המיון שלנו

יעקב אשר: כן, העלנו את הנושא הזה בישיבה הקודמת

עופר חוגי: אנחנו מבקשים ורוצים וודאות

יעקב אשר: זה ה-40 / 80 נכון? משהו כזה?     

גיא סמט: שבוע שעבר, בוועדה שאלת אותי, אמרתי לך שנאי צריך לקבל מודלים פיננסים

גיא סמט:  אתמול ייצגו לי מודלים פיננסים

יעקב אשר: הנושא בטיפול? כי זה קריטי לעכשיו

גיא סמט: כן, לגמרי

יעקב אשר: תודה רבה, אני אחתוך אותך כאן, סליחה

יעקב אשר:  מרב דוד, קצר

מרב דוד: דיברת על המאבק מול השר בן גביר בעניין המשטרה הירוקה

יעקב אשר: למה מאבק? חילוקי דעות ירוקות

עידית סילמן: לא מאבק

עידית סילמן:  אנחנו לא מדברים במאבקים

עידית סילמן:  בדיוק אמרתי את זה

מרב דוד: אז לא מאבק, על הסמכויות, על שמירת הסמכויות של המשטרה הירוקה

מרב דוד:  המשטרה הירוקה היא גוף מאוד מאוד חשוב, והשאלה היא גם באמת, מה הגוף הזה עושה

מרב דוד:  אחד האתגרים הגדולים של המשרד זה במאבק במזהמים הגדולים, בראש רשימת המזהמים נמצא חברת "רותם אמפרט", חברת בת של "כיל", ובשש השנים האחרונות, המשטרה הירוקה מנהלת, או למעשה ממסמסת את החקירה של זיהום נחל אשלים

מרב דוד:  אנחנו עוקבים אחרי זה כבר בשלוש השנים האחרונות, ולא הצלחנו להבין שמשהו בחקירה הזו מתקדם

מרב דוד:  ברור לגמרי שהחברה שם הפרה את ההנחיות של המשרד להגנת הסביבה, שלוש שנים לפני האסון הזה

יעקב אשר: אוקיי, זה נמצא בהליך משפטי

יעקב אשר:  קודם כל, תפני על זה למשרד

יעקב אשר:  אם זה בהליך משפטי, אני לא רוצה להיכנס לזה בוועדה

יעקב אשר:  זו הדעה שלנו תמיד בעניין הזה

מרב דוד: פניתי למשרד

מרב דוד:  אי אפשר להגיד על הנושא הזה שום דבר?     

יעקב אשר: לא

גיא סמט: אנחנו נדבר על זה אחר כך ביחד עם סמנכ"ל חיפה

יעקב אשר: תדברו על זה, תפנו למשרד, זה בסדר

יעקב אשר:  בכל מקרה, דיון על הדבר הזה, גם אין לנו זמן עכשיו, וגם הוא לא אפקטיבי כי הוא תחת בית משפט ואנחנו צריכים לראות שאין לזה השלכות

יעקב אשר:  לכן, אני אומר בזהירות

יעקב אשר:  זה הכול

יעקב אשר:  אם תכתבי אותי, גם אני אפנה למשרד לתשובות

מרב דוד: בהחלט תודה רבה, אדוני יושב הראש

יעקב אשר: בנימין נחום, בבקשה

בנימין שחור: שלום לכולם, שלום לכבוד השרה, שלום למנכ"ל

בנימין שחור:  שמי בנימין נחום מארגון מובילי הפסולת

בנימין שחור:  אני מדבר על חוק פסולת הבניין

בנימין שחור:  בבואכם להחיל את החוק, מחובתכם לבדוק האם החוק ישפר מצב קיים או יטיב אותו

בנימין שחור:  האמת היא שבמדינת ישראל, קיימות מספר מועט של תחנות מעבר ומטמנות

בנימין שחור:  כ-10 תחנות, כאשר רובן, דרך אגב, נשלטות על ידי 8 משפחות

בנימין שחור:  ב-25 השנים האחרונות בהן אנחנו קיימים, מצטמצמות תחנות המעבר והמטמנות ולא גדלות, ונסגרות חדשות

בנימין שחור:  וזו עובדה

בנימין שחור:  זאת אומרת, זה לא משהו שלא קיים

בנימין שחור:  החוק, כפי שהוא מוצע כיום, במקום לטפל בגוף הבעיה, בהשלכת הפסולת, הוא כורת את הרגליים מהגוף

בנימין שחור:      הרגשתי האישית, כי זעקתינו נופלת על אוזניים ערלות

בנימין שחור:  פתרון הבעיה, ראשיתו בהבנת הבעיה

בנימין שחור:  הבנה עובדתית שרוב עברות שליחת הפסולת מבוצעת על די משאיות גדולות ולא על ידי מכולות קטנות, של מובילי הפסולת כמונו

בנימין שחור:  בקידום החוק אתם לא סופרים ומיידעים אותנו, אך תהיו סמוכים ובטוחים כי נלחם במסגרת החוק

בנימין שחור:  אנו מונים אלפי משפחות שקשורים באופן ישיר או עקיף אל הענף

בנימין שחור:  עשרות אלפי מכולות, מאות משאיות

בנימין שחור:  אף אחד לא דבר איתנו

בנימין שחור:  אף אחד לא סופר אותנו

יעקב אשר: תודה, תשובה

שחר זדה: רק לחדד את הדברים, שנייה

שחר זדה:  חשוב לי שתבינו את ההשלכות

שחר זדה:  אני ומשפחתי, 30 שנים מפנים פסולת

שחר זדה:  אני עובד מול גופי הבנייה הכי גדולים שיש

שחר זדה:  אתם, אחרי 30 שנים, תעשו רגע חושבים ותבינו אותי

שחר זדה:  אתם אומרים להם תעצרו

שחר זדה:  אסור לכם לפנות אליו יותר

שחר זדה:  למה? כי יש פה פושע או שם פושע שמנסה לחסוך את ה-500 או 1,000 שקלים, שופך בהרים, אתה מבין? ואתם מסתכלים על זה, על כולם

שחר זדה:  לא הגיוני שאני בובה את עצמי 30 שנים - - -     

עידית סילמן: רגע, איך קוראים לך?     

שחר זדה: אני שחר

עידית סילמן: אוקיי, שחר

עידית סילמן:  אז קודם כל יש כתובת

עידית סילמן:  לא סתם אנחנו נמצאים פה

עידית סילמן:  לא סתם כל הצוות נמצא כאן

שחר זדה: אבל מ-2018 אנחנו מדברים על זה - - -     

יעקב אשר: רגע, רגע

עידית סילמן: אני לא יודעת 2018 - - -     

שחר זדה: הבנתם שזו טעות

עידית סילמן: סליחה שחר, אל תתפרץ לדבריי, אני לא התפרצתי לדבריך

עידית סילמן:  הקשבתי לך

עידית סילמן:  אני לא אחראית על מה שהיה ב-2018, אני נמצאת כאן חודשיים ואני אחראית על מה שנאי עושה, לא על מה שאחרים עשו

עידית סילמן:  בסדר? ולכן, אני אומרת לך, קודם כל - - -     

יעקב אשר: בבקשה

יעקב אשר:  החקיקה תבוא לכאן

עידית סילמן: העברנו חקיקה

עידית סילמן:  חקיקה שנכנסת, לא יוצאת אותו דבר

עידית סילמן:  יש וועדה ובוועדה שומעים את כל הדעות ואת כל העמדות

עידית סילמן:  גם השרה קשובה לוועדה ולאנשים בתוכה

עידית סילמן:  השרה קשובה, גם לא רק לוועדה, אלא לאנשים ללא קשר, בשביל זה נמצאים כאן כל צוות המשרד - - -     

יעקב אשר: אני חייב לעצור אותך, השרה

בנימין שחור: רגע, שאלה אחרונה, השרה

יעקב אשר: לא, חברים אנחנו לא נספיק הכול

יעקב אשר:  אם תרצו, תכתבו לנו ואנחנו נענה

יעקב אשר:  איתן פרנס, איגוד חברת אנרגיה ירוקה, בבקשה

איתן פרנס: אנחנו מחכים משבוע שעבר, אני מזכיר לאדוני

איתן פרנס:  גברתי השרה, אנחנו מאוד מתרשמים מהיכולת שלך לראות את המצב בראייה הוליסטית

איתן פרנס:  הצעקות ששמעת קודם הן דווקא כלפי המשרד שלך והעמדה שלו, שדי מנציחה את המצב שלנו היום, אני אומר לגיא סמט

איתן פרנס:  המבחן האמיתי של האנרגיות המתחדשות, אם תקום בישראל תחנת גז נוספת או לא, והיא תקום בלב אזורי הצריכה, איפה שאזרחי ישראל לא רוצים שהיא תקום

איתן פרנס:  איך מונעים הקמה של תחנות גז, מה לעשות? חשמל זה מקצוע

איתן פרנס:  רק בתחנות הולכה

איתן פרנס:  לא גגות

איתן פרנס:  בארגון שלי, 80 אחוזים מהחברים הם גגנים סולאריים, אבל יש לנו אינטגריטי מקצועי ואני אומר למנכ"ל המשרד, סמט, מספיק עם הצביעות הזו, וכאן מותר להשתמש במילים האלה

איתן פרנס:  אנחנו תקועים עשור בישראל, בגלל שהמשרד להגנת הסביבה ומשרד האור מתווכחים

איתן פרנס:  זה רוצה גגות - - -     

עידית סילמן: מה אתה רוצה? לא הבנתי

עידית סילמן:  על מה אתה מדבר

יעקב אשר: תגיד מה אתה רוצה

איתן פרנס:  מתקני רשת הולכה הם מתקנים תת-קרקעיים

איתן פרנס:  אין מה לעשות

עידית סילמן: תסדרו מתקני רשת הולכה

עידית סילמן:  אמרתי לכם לא לסדר?     

איתן פרנס: אני הקשבתי לך, אני מבקש תקשיבי

איתן פרנס:  אמרת קודם גגות ואחרי זה קרקעות

איתן פרנס:  התפיסה הזאת - - -     

עידית סילמן: אני אומרת "קוסט-אפקטיב", אתה יודע מה זה? זה איפה שיש לי רשת ואיפה שאין לי רשת

איתן פרנס: בעולם עושים גם וגם

עידית סילמן: תעשה גם וגם, אמרתי לך לא לעשות?     

יעקב אשר: רגע, רגע

יעקב אשר:  דקה

יעקב אשר:  הנושא הזה של ההולכה, זה לא משהו שחונה אצל המשרד שלכם

יעקב אשר:  אבל, הוא חונה במסגרת, מה שקראתם לו, השולחן העגול     

איתן פרנס: מה זה

איתן פרנס:  הם מתנגדים

יעקב אשר: אני מבקש לבדוק האם יש התנגדות שלכם?     

עידית סילמן: למה מתנגדים? מה ההתנגדות?     

איתן פרנס:  לקרקעי!     

יעקב אשר: לרשת הולכה

עידית סילמן: למה התנגדנו? יש לך מסמך? איזו עמדה רשמית? מה אתה אומר סתם

איתן פרנס: אתם תומכים, ויש לנו כרגע במועצה הארצית - - -     

גיא סמט: פריצת ה-20 אלך דונם?     

עידית סילמן: פריצת ה-20 אלף דונם, לזה אתה מתכוון?     

איתן פרנס: נכון

גיא סמט: אני מתכוון להגיע להתנגד

איתן פרנס: יפה, אז אתה לא רוצה שישראל תעבור לאנרגיה מתחדשת

גיא סמט: לא אמרתי את זה

איתן פרנס: אתה מנציח את הגז הטבעי

יעקב אשר: טוב, אוקיי

איתן פרנס: רגע, יש לי בקשה לגגות

עידית סילמן: אני רוצה שהמנכ"ל יענה לך

איתן פרנס: אנחנו נדבר על זה

איתן פרנס:  אבל יש לי בקשה מעשית אלייך, השרה

איתן פרנס:  המשרד שלך הוביל כאן דבר נפלא

איתן פרנס:  מענקים לאי החום העירוני, גגות מעל ילדים שמשחקים כדורסל

איתן פרנס:  נשארו 30 מיליון שקלים, יתרה תקציבית שלא חולקה, והילדים בכפר לא קיבלו

איתן פרנס:  כי התנאים במרכז היו אי החום העירוני

איתן פרנס:  אנחנו, לא רוצה להגיד מתחננים, אבל הילדים בכפר רוצים גם גג סולארי מעל המגרש שלהם

עידית סילמן: אז בוא ניתן לענות

איתן פרנס: זה בידיים שלך ואפשר להזיז דברים

גיא סמט: שנייה, לגבי התנגדות ל-20 אלף דונם

גיא סמט:  אנחנו אמרנו - - -     

יעקב אשר: אני לא יודע מה זה 20 אלף דונם, תסבירו לי

גיא סמט: יש מגבלה שקיימת בהוראות התוכנית, בתמ"א, אני לא זוכר איפה מוסדות התכנון, שאומרת שאתה לא יכול להקים שדות סולאריים על יותר מ-20 אלף דונם

גיא סמט:  מדובר על שדות קרקעיים

גיא סמט:  בא משרד האנרגיה ואמר שהוא רוצה לפרוץ את זה

גיא סמט:  אנחנו אמרנו לו שנחשוב על זה ביחד, אבל שצריך גם להקים בגגות, גם לקיים את החלטת המליאה מה-31

גיא סמט: 08 - - -     

איתן פרנס: תעשו כבר את הפשרה הזאת

עידית סילמן: איתן, למה אתה נכנס באמצע? הם הקשיבו לך

יעקב אשר: עד כאן

גיא סמט: אנחנו אומרים למשרד האנרגיה שיראו לנו את הצעדים שהם מקדמים, בחפץ לב

גיא סמט:  אבל הם לא מראים

גיא סמט:  כלום

יעקב אשר: אתה צריך עזרה עם משרד האנרגיה

יעקב אשר:  אנחנו נטפל בזה

עידית סילמן: אנחנו כבר עשינו מול המנכ"ל שיחות מטה מול מטה

עידית סילמן:  תאמין לי שאנחנו דואגים - - -     

יעקב אשר: תשובה לכפר

איתן פרנס: 10 שנים

גיא סמט: לגבי הכפר, אני אלמד את הדבר הזה ואני מבטיח שאתן תשובה

יעקב אשר: יופי, תלמד את זה

יעקב אשר:  כי אני הבנתי שזה פשוט מקפח אותם

עידית סילמן: תגיע אלינו ואנחנו נבדוק את זה

יעקב אשר: אלה כפרים קטנים והם לא מקבלים את אותם תנאים

יעקב אשר:  אחרון חביב, אופיר אתגר, התחדשות עירונית, בבקשה

אופיר אתגר: אז קודם כל, אני פה נציג של הפורום להתחדשות עירונית

אופיר אתגר:  אני יזם, אדריכל וקבלן

אופיר אתגר:  אני יושב בוועדות תקן לבנייה ירוקה, בוועדות תקן למבנים, ואני מתעסק הרבה מאוד באנשי מקצוע

אופיר אתגר:  אתם דיברתם על המחסור באנשי מקצוע

אופיר אתגר:  קודם כל זה מתחיל מהאקדמיה

אופיר אתגר:  בתוך האקדמיה, אדריכלים לא לומדים באופן אינהרנטי את הסיפור של איכות הסביבה והתכנון

אופיר אתגר:  ולכן, אנחנו מקבלים בתוך הוועדות, אדריכלים שמייצרים בניינים שמחזירים אור, מחממים את הסביבה, מזהמים את הסביבה

אופיר אתגר:  עכשיו, הסיפור של הבנייה מרכיב כ-40 אחוזים מהזיהום הסביבתי ואנחנו אחראיים על זה

אופיר אתגר:  לכן, כל הסיפור של הפרדיגמה התכנונית שלנו, צריך להשתנות לחלוטין

אופיר אתגר:  כל התמ"אות שלנו, כל המטרו שמתכננים

אופיר אתגר:  אני הייתי, אגב, נציג הקבלנים של כל ההפקדות של המטרו

אופיר אתגר:  אין הסתכלות על הסביבה במקור ראשון אלא כמקור משני

אופיר אתגר:  הטיפול צריך להיות באופן לינארי, סביבה, חברה, כלכלה

אופיר אתגר:  תודה רבה

יעקב אשר: תודה רבה

יעקב אשר:  גברתי השרה, היה לנו לעונג, קודם כל לראות את הנחישות שלהן

יעקב אשר:  את באה עם כל האש לעבודה, אני בטוח שתצליחי לחרוך הרבה דברים שצריך להקים אותם מחדש, ולעשות אותם כמו שצריך

יעקב אשר:  אבל, זה יקרה רק בהתלהבות הזאת

יעקב אשר:  אני מאחל לך בהצלחה

יעקב אשר:  הוועדה עומדת לרשותך בתיקוני חקיקה

יעקב אשר:  גם בחוק ההסדרים

יעקב אשר:  יהיו לנו חילוקי דעות, יהיו לנו דעות שונות

יעקב אשר:  אני יכול להבטיח דבר אחד, כל חוק שיגיע לכאן וכל הסדר, יצא טוב יותר, יצא נכון יותר, גם אם נצטרך להוציא על זה הרבה זמן

יעקב אשר:       ואני מקווה ומאחל לך שקודם כל לא יהיה עלייך עין הרע, על מנת שתוכלי להמשיך הלאה ולעשות את הדברים כמו שצריך

יעקב אשר:  ובאמת, הקשב והשמיעה של כל הארגונים והאנשים האחרים, הרשויות המקומיות, שהן שחקן חשוב מאוד באנרגיה ירוקה, בטיפול בזבל

יעקב אשר:  הנושא של למצוא הסדרות, כמו שאמר ווליד, היו"ר לשעבר, במקומות שלא יודעים, לא יכולים מבחינה כספית וארגונית להרים את הדברים

יעקב אשר:  הם צריכים את הסיוע שלכם

יעקב אשר:  כי כמו שיש אנשים שונים, יש רשויות שונות, מבחינת הגודל שלהן, והאפשרויות שלהן, התקציב שלהן וכולה

יעקב אשר:  אני מאחל לך בהצלחה

יעקב אשר:  הייתה סקירה מציינת

יעקב אשר:  אנחנו נעקוב אחרי הסקירה הזאת

יעקב אשר:  אנחנו נעשה עוד ישיבות, בעזרת השם

יעקב אשר:  אנחנו ביחד נעשה דברים למען מדינת ישראל

יעקב אשר:  תודה רבה, הישיבה נעולה